Michael Erick barêng têmên-têmênnya ngêdaki Gunung Lawu dari Cemoro Kandang padè Sabtu sêkitar jêm 09.00 WIB. Têmên-têmênnyè sampè Cemoro Kandang jêm 13.30 WIB, sêdêngkan Erick bêlon sampè sêhinggè têmên-têmênnyè ngêlaporin kêilangan. Wayah di pêrjalanan, Erick didampingin olèh burung jalak lawu (jalak gading). Diè cobè poto burung ntu karna pênasaran. Erick turun kê sungèi buat moto burung jalak ntu. Diè bisè potonyè, tapi diè bêdiri di atas ranting nyang di bawèhnyè sungèi têrjal sêhinggè diè jatoh. Wayah jatoh sêmpêt kêtahan di kayu pu’un nyang tumbang. Tapi, diè kagak bisè naèk kê atas karna têrjal. Diè mulè bêrtahan idup dêngan ngêjè rumèh dari dêdaonan. Diè ngêjè api ditutupin dêngan daon mêntèh biar adè kêpulan asêp. Sêlaèn ntu dirinyè jugè nyari tumbuhan pakis pêranti digayêm. Lalu, pagi ari diè jalan nyusurin sungèi. Di sono diè kêtêmu banyak buah-buahan nyang diè kumpulin buat digayêm wayah ngasoh. Sêlamè kêsasar, dirinyè molor di sêmak-sêmak. Akhirnyè, padè ari kêtigè Erick udèh ditêmuin tim SAR wayah dirinyè udèh dêkêt dêngan rumèh wargè.


Perjalan dimulai dari jalan Margonda Raya Depok karena tempat titik kumpul tuh di sono. Niatnye kite mau jalan lewat kampung warga karena kebetulan beberapa orang rombongan kite tuh sering ke sono jadi udah apal sama jalannye. Kite bakal lewatin Bukit Pelangi, jalannye bagus dah, adem juga cuma sepi kaya kaga ada kehidupan. Pas udeh keluar Bukit Pelangi tuh kite mulai lewat rumah-rumah warga, jalan nyang dilewatin emang bener-bener lewat kampung orang. Jalannye juga masih pada tanah liat, kanan kiri rumah warga trus banyak juga warga nyang lalu lalang. Selama perjalanan nyang aye rasain mah tinggal lurus doang ya, jadi kaga tau tuh kapan pas beloknye. Nah ade juga turunan nyang serem banget dah dilewatin, turunannye licin trus licin, udeh gitu curam banget lagi.


Diantara media yang ada seperti televisi, dan media cetak, radio memiliki beberapa keunggulannye dimane dapet diakses secara gampil, kagak diperlukan ketrampilan khusus dari khalayak yang ingin dituju seperti ketrampilan membaca karena radio merupakan media imajinatif. Selain ntu masyarakat dapat mendapatkan informasinye dengan cepat dari radio dengan biaya murah.  Keunggulan lainnye dari radio adalah sifatnye yang santai, karena sifatnye auditori (untuk didengarkan), lebih mudah orang menyampaikan pesan dalam bentuk acara yang menarik. Dalam hal ntu musik memegang peranan yang sangat penting karena pesan disampaikan diantara musik. Adapun kekurangan dari media massa ntu adalah kagak bisa dilihat sehingga merupakan media sekilas/selintas (hanya sekali didengar dan tidak bisa diulang). Selain ntu kagak semua hal bisa diinformasikannye melalui radio, dan karena sifatnye yang satu arah maka kagak teridentifikasi siape yang mendapatkan, atau menerima info atau pesan yang disampaikan. Dengan kekurangan, dan kelebihannye, radio telah menjadi media massa yang dapat diandalkan, cukup efektif dalam penyampaian pesan, dan tetap diminati walau banyak media lain. Seiring perkembangan waktu, jumlah pendengar radio terus bertambah, dan radio terus bertahan menghadapi perkembangannye zaman.


Menurut aye makin kesini orang pade kaga paham kalo bocah tuh mesti di didik Al-Qur'an. Mangkanye deh tuh kelakuanya pada kaga karuan. Emang sih itu semua tuh bakalan jadi urusan orang tuanye di akhirat. Tapi, kite nyang namanye ngerasain jadi orang tua ngenes banget liatnya. Kalo aja pada disuruh ngaji biar bener juga blom tentu tuh pada kaya gitu kelakuannye. Mangkanye, dari belon sekola aja aye udeh ajarin tuh anak aye buat belajar ngaji. Aye mah berharapnye anak bisa lebih pinter dari orang tuanye. Kalo udeh kaya gitu mah kite kaga bakal khawatir tuh mau die jauh dari kite juga, aye yakin tuh anak pasti tau jalan nyang bener ama nyang kaga bener.


Waktu ntu aye sebelum mulai ngerajinin olahraga jalan, aye dibeliin smartwatch sama suami aye biar biaa ngedeteksi seberape banyak langkah kaki kite jalan, dan kalori yang terbakar. Salah satu fungsi smartwatch yang utama, dan dicari bejibun orang, ya ntu tersedianye berbagai mode olahraga yang beragam, dan dapat digunakannye sebagai fitnes tracker oleh para pecinta olahraga. Maka dengan adanye fitur fitness tracker, kite dapat melihat data pedometer olahraga seperti jumlah kalori, waktu berolahraga, detak jantung, dan jarak tempuh yang disesuaikan dengan mode olahraga yang dipilih. Misalnye, kite memilih olahraga bersepeda, smartwatch mampu menampilkan data kalori, jarak tempuh bersepeda, serta berapa lama pengguna bersepeda. Kemudian juga mampu membantu dalam mencapai goal lebih mudah, karena terhubung dengan penggunaan aplikasi dari smartwatch tersebut pada smartphone. Untuk berolahraga renang, smartwatch juga sudah memiliki teknologi IP67 hingga 3ATM.


Khotbah agama Islam yang di lakukan setiap hari Jumat pada saat sholat Jumat, membahasnye mengenai Islam agama penuh kasih sayang. Tak terhitung hikmah dan makna dari ayat-ayat yang menjelaskannye tentang Islam sebagai agama rahmah. Allah subhanahu wata'ala menampakkan rahmat-Nya pada agama Islam yang sarat dengan kasih sayang. Tidak satupun perintahnye ntu dalam Islam yang memberatkannye manusia untuk dilakukannye, bahkan pada keadaan tertentu perintah dapat dikondisikannye sebagai bentuk keringanan dalam mengamalkan agama seperti meng-qashar dan menjamak salat ketika safar, berbuka puasa bagi orang yang uzur dan lain-lainnye. Bahkan di awal-awal disyariatkannye agama Islam, umatnye dilarang banyak bertanya kepada Rasululullah SAW agar tidak memberatkannye dengan perintah baru seperti yang terjadi pada umat-umat masa lalu. Allah subhanahu wata'ala berpesan kepada hamba-Nya dalam firman-Nya pada Al-Qur'an surat Al-Balad/90 ayat 17 untuk saling mangasihi dan menyayangi, Artinya : “Kemudian, dia juga termasuk orang-orang yang beriman dan saling berpesan untuk bersabar serta saling berpesan untuk berkasih sayang.” (QS. Al-Balad/90 ayat 17)".


Es selendang mayang, minuman khas Betawi nyang terinspirasi dari cerite rakyat. Name selendang mayang dewek muncul gare-gare bentuk jajanan ntu. Kate ‘selendang’ asalnye dari warne makanan nyang ijo, puti, ama merah kaye selendang penari. Kalo kate 'mayang' artinye kenyel ama manis. Pas jaman dulu, es selendang mayang dijual tibang make grobak keliling di ngiterin kampung-kampung. Karang, minuman khas Betawi eni udeh gampang ditemuin di pedagang keliling sama restoran. Bahan-bahan nyang digunain buat bikin es selendang mayang ade tepung sagu aren, tepung beras, garem, daon pandan suji, aer, gula merah, santen, daon pandan, ama garam. Rasenye manis, gurih, sedikit asin, ama makin seger kalo dikasi es batu.


Hari ini aye girang bukan maen, karena tuh kita mau pegih jalan-jalan ke pantai. Dibilang mendadak amat si, karena kita tuh dari rumah kaga bawa bekel apa-apa. Pas diperjalanan cing aye ribut lapar bae, nah pas banget kita lagi ngelewatin tuh yang namanya rest area. Pas nyampe kita tuh bingung mau pilih makan apaan ya, karena pilihannya banyak bener dah. Akhirnya kita mutusin buat makan soto ayam tuh, kebetulan rame restoranye dan aye sam mpok ke kasir buat pesen. Hampir lebih dari 30 menit kite nunggu makanan kaga dateng juga, minum juga kaga ada yang disuguhin. Mpok aye udah bolak balik tuh nanyain pesenan tapi cuma idsuruh tunggu, terus pas dateng juga banyak yang salah lagi, bener-bener dah pengalaman makan hari ini untuk pelayanannya bener-bener bikin kita ga puas.


Halo sobat Aqua! Mesin cuci satu tabung memiliki beberapa perbedaan dengan mesin cuci dua tabung. Pastinya cara penggunaan mesin cucinya pun terdapat perbedaan. Salah satu manfaat Mesin cuci satu tabung adalah proses pencucian yang mudah sehingga sangat membantu mengurangi beban pekerjaan rumah tangga. Memisahkan pakaian, Sama seperti mencuci baju dengan cara tradisional, jika menggunakan mesin cuci disarankan untuk memisahkan pakaian berdasarkan warna. Pewarna pada pakaian, terutama yang masih baru, mudah luntur saat dicuci. Daripada membagi pakaian berdasarkan warna masing, biar lebih mudah, bagi pakaian antara yang berwarna terang dan gelap. Memasukkan pakaian, Ketika akan mengisi tabung untuk mencuci pakaian, kamu hanya cukup memasukkan pakaian kotornya ke dalam mesin cuci, pastikan pakaian tidak ditumpuk begitu saja. Jika baju tidak dimasukkan ke dalam mesin cuci dengan benar, malah jadi boros air dan deterjen. Mengatur putaran mesin cuci, Sebelum memulai proses pencucian dengan memulai tombol start sebaiknya kamu menentukan Siklus dari mesin cuci untuk mencuci baju harus sesuai dengan bahan pakaian. Ini berguna untuk memaksimalkan kemampuan pencucian sekaligus menjaga keawetan pakaian. Berikut adalah penjelasan singkat dari pilihan siklus yang pada umumnya terdapat pada mesin cuci.


Selama ntu Hari Raya Nyepi, umat Hindu di Bali melakukannye sejumlahnye acara keagamaan. Dilansir dari situs Indonesiabaik, berikut ntu adalah rangkaian acara yang dilakukan saat Hari Raya Nyepi: yang pertama ntu, Tawur memiliki arti dalam bahasa Jawa sama dengan saur, dalam bahasa Indonesia berarti melunasi utang. Di setiap catus pata (perempatan) desa atau pemukiman mengandung lambang untuk menjaga keseimbangan. Upacara Melasti, Upacara ntu dilakukannye selambat-lambatnye pada Tilem Sore. Inti dari acara ntu adalah menyucikan Bhuana Alit (alam manusia) dan Bhuana Agung (alam semesta). Kegiatannye ntu dilakukannye di sumber air suci kelebutan, campuan, patirtan, dan segara. Amati Geni memiliki arti berpantang menyalakan api. Kemudian Ngembak Geni artinye mulai aktivitas baru yang di dahului dengan mesima krama di lingkungan keluarga, warga terdekat (tetangga) dan dalam ruang yang lebih luas. Yang terakhir, Menghaturkan bhakti atau pemujaan. Kegiatan ntu dilakukannye di balai agung atau pura desa di setiap desa pakraman, setelah kembali dari mekiyis.


Ngêmilikin hobi masak amè ngêjè kue ngêjadi lèngkah awal Annisa Ariyanti, pêlaku UMKM kulinèr nyang ngêbangun usahè Neatsy Kitchen sêjak 2019. Barêng êmpoknyè, Annisa mulè nyobè ngêmulè usahè madangan dêngan kêpèngènan ngêmilikin pênghasilan dèwèk. Dêngan modal Rp500.000,00 amè ngêmanpaatin pêrabotan nyang adè, Annisa pantang nyerèh buat têrus ngêjajain produknyè. Wayah awal usahè, Neatsy Kitchen amat sêpi pêlanggan amè tibang têmên têrdêkêt ajè nyang rutin ngêbêli. Ampè sêudèh lulus taun 2020, Annisa mulè ngêjè stratègi bisnis, salèh atunyè dêngan ngêpromosiin produknyè liwat mèdia sosial. Bagi Annisa, mèdia sosial ngêmilikin pêngaruh gêdé dalêm usahènyè. Dalêm ngêpromosiin produknyè sêcarè daring, Annisa ngêmanpaatin mèdia sosial kayak Instagram, WhatsApp, Google Bisnis, amè lokapasar.


Kalo liat kejadian orang ngos-ngosan gara-gara asma itu nyeremin banget. Abisan pan orangbye kaya kaga bisa napas gitu. Jadi ceritanye tuh biasa, temen aue lagi nih sih rara. Biasanye si rara emang kaga pernah kumat, tapi kaga tau knapa hari ini kayabya die emang lagi cape banget, mukanye tuh au-autan gitu dah. Baru berapa memit die maen, lah die udeb jatoh trus mukanye pucet. Aye langsung lari kan buat bangunin die. Akhirnye di gotong tuh ke pinggir lapangan, mana belom ade alat bantu napas. Die juga kaga bawa obat asmanya. Akhirnye, kite suruh dia latihn napas trus kasih minum aer putih anget, alhamdulillah kaga lama kemudian die balik lagi normal.


Teryata kesukaan aye ama robot tuh nurun juga ke anak aye. Pertama kali dia suka ama robot tuh pas kecil ada pelem tentang robot gitu kan di saluran tipi kabel. Pas udah ngarti die tuhbminta setelin itu mulu. Kalo beli maenan juga sama tuh maunya robot-robotan mulu. Semua nyang dia minta pokoknya harus gambar robot. Udah kaga keitung dah die beli maenan robot udeh berapa kali. Tapi, makin gede aye batesin si karna kan kaga bae juga terlalu nurutin mau anak. Kite juga harus kasih arahan kalo kaga semua nyang die mao tuh harus die dapet. Untungnye si makin lama anak aye makin ngerti.


Buat ngantisipasi bêncanè banjir nyang ampir saban taun têrjadi, adè baèknyè nyimak carè nyang kudu dilakuin biar sêlamêt wayah banjir ngêlandè. Sêlamêtin dokumèn-dokumèn pênting kayak ijazah, akta kêlahiran, sèrtipikat, amè dokumèn pênting kantor. Lalu, taro barang èlèktronik di têmpat tinggi. Pastiin jugè kagak adè kabêl nyang têkêsèt karna bisè bahayè. Sêlanjutnyè, siapin alat siagè banjir. Kêmudian parkir kêndarèan kê dataran tinggi nyang kagak kêjangkau banjir. Sêudèh ntu, pantau inpormasi dari mèdia atau instansi têrpêrcayè. Têrakhir, pastiin bahwa êlu tau bênêr di manè posko banjir têrdêkêt dari rumèh êlu. Kêjè pêrêncanèan, kalo pêrlu latian èpakuasi sêbagè pêrsiapan wayah banjir bênêr-bênêr datêng.


Aye dari kecil udah demen nonotn pelem nyeng ade hubungannye ama robot. Pas aye gede aye demen banget bikin robot-robotan, salah satunye kayak gundam. Gundam eni salah satu pelem anime genre mecha nyeng nyeritain 2 kubu manusia nyeng pade perang make robot. Abis ntu perusahaan di Jepang namenye Bandai bikin mainan model kit gundam, maenan eni jadi nyohor di masa kini. Barang tentu maenan eni kagak sembarang orang bisa ngerakitnye, pertame susah, kedua maenan eni juga kagak bisa dibilang murah. Sebagian orang juga nyebut eni bukan mainan anak kecil lantaran dibutuhin keahlian ama peralatan khusus buat ngerakitnye. Mainan eni dibikin dari plastik nyeng bahannye berkualitas jadi orang nyebutnye ntu gunpla (gundam plastik).


Kalo kite tinggal di Jakarte nih udeh kaga susah tuh nemuin bioskop, hampir setiap mal tuh ade bioskopnye. Penggemar nonton pelem kaya aye bersyukur dah bisa tinggal di Jakarta, kemudahan nya g kite dapet bukan cuma nyampe di situ, sekarang kite kaga perlu takut lagi tuh takut keabisa tiket padahal udeh jauh-jauh dateng. Sekarang kite bisa pesen tiket bioskop lewat applikasi nyang ada di hp, jadi kite tinggal dateng aja trus nuker tiket. Nuker tiket juga teryata kaga dibantu ama karyawannye, kite bisa cetak tiket sendiri trus nanti ada langkang-langkanye. Zaman sekarang tuh ape-ape serba ngelayanin sendiri, emang enak si cuma pan banyak orang nyang belon paham.


Sushi, masakan dari Jepang eni termasuk jibun penggemarnye. Cara bikin sushi bise aje keliatan ribet, tapi kalo udeh sering dipraktekin mah pasti bakal makin jago. Kagak usah pake bahan-bahan nyang suseh, pake bahan gampil udeh bise bikin sushi nyang ajib punye. Sushi eni termasuk makanan sehat lantaran dibikin dari nasi ame 'lauk' di dalemnye. Sabab ntu, jangan ragu jangan resah kalo pengen bikin sushi sendiri. Waktu nyang dibutuhin buat bikin sushi emang rada lama gitu dah. Biar kagak lama, pas lagi tagenin nasi, lu bise nyiapin isinye, jadi begitu nasi udeh mateng, lu udeh siap buat ngegulung ntu nasi di atas nori, terus ngisi ame isian nyang udeh disiapin ke dalem gulungan nasi.


Hal nyang aye senengin juga idup di desa tuh ya suasananye masih asri banget, kaga sumpek kaya kite di Jakarta. Udeh gitu kalo mao nyari hiburan kaga kudu mesti ke mal aje, bisa maen tuh ke tempat wisata nyang ada karna emang suasananye masih deket ama gunung. Banyak kite liat orang tuh masih pada bertani, jadi pas muda nyari duit dah di Jakarta trus nanti bangun rumahnye di kampung ama punya sawah dah buat mata pencarian. Abis mao ngapain lagi kan kite hari tua udeh kaga seproduktif pas muda. Mangkanye kalo masih sehat jangan dah di sia-siain buat males-malesan aje.


Sêudèh bocah pêrtamènyè brojol, Vina kêsusèhan nyari pêngasuh nyang bisè dipêrcayè pêranti ngêjagè oroknyè, padahal waktu cuti ngêbrojolin Vina bakal sigrah abis. Vina amè lakinyè udèh nyari kê manè-manè, tapi masing bêlon adè nyang srêg. Padè wayah Vina ampir putus asè dêngan sisè cuti ngêbrojolin nyang tinggal ngêrèkên ari, têtanggè sêbêlah rumèhnyè nawarin diri buat ngêbantu. Diè èmang ibu rumèh tanggè amè kêduè bocahnyè udèh bêsêkola, jadi punyè waktu lowong ampè ngêjêlang sorè. Laki Vina nyang udèh tinggal di lingkungan êni sêjak kêcit puguhnyè udèh ngênal baèk êmak êni. Diè èmang udèh têrkênal baèk amè dêmênin bocah-bocah sêrtè sabar wayah bêradêpan dêngan bocah-bocah. Vina gè sêtuju. Padè wayah ntu, Vina bênêr-bênêr bêsukur amè ngêrasè diè adalah sêorang pênyêlamêt.


Elu pastinye kagak asing sama teknologi terkini bernama “Artificial Intelligence” kan? Nah Artificial Intelligence – yang disingkat AI – atau kecerdasan buatan entu merupakan golongan teknologi terkini dan termutakhir yang dipake buat lengkapin sistem komputer, ya entu dengan kemampuan bikin keputusan kayak manusia. AI bertujuan buat niru kecerdasan manusia buat lakuin aneka tugas yang rumit, misalnye pengenalan ucapan, ramalan, pola, dan diagnosis medis. AI juga dipake pade aplikasi yang basisnye navigasi kayak Uber, pade mesin pencari Google dan Bing, layanan streaming video, perangkat IoT, serta asisten suara kayak Siri. Katenye ade banyak bener manfaat dari adenye entu AI, misalnye buat bikin prediksi bisnis, jadwalin kereta, sampe desain mobil tanpa pengemudi.


Pas hari sabtu, pengen jalan-jalan sore ama pasangan. Sore itu, di pinggir jalan ngeliat banyak banget abang-abang jajanan. Ketarik sama satu jajanan kuno yang manis dan seger, namanya selendang mayang. Selendang mayang ini minuman asli orang Betawi. Kebetulan lewat tempat yang malemnya itu mau dibikin acara festival budaya Betawi. Suasananya percis kaya pasar malem, sih. Dari sore udah banyak abang-abang jualan. Selendang mayang ini yang lagi pengen dibeli , soalnya hawanya lagi panas. Pas beli, abangnya bilang, “Eneng ama abang orang pertama yang beli dagangan saya, nih.” Rasanya seneng banget denger abangnya bilang gitu. Abang tukangnya langsung bikinin. Jia gasek banget ngambil mangkok, motongin selendang mayang yang warna merah putih. Abis itu, dia tuang santen encer, terus aer gula ama sirop merah di atasnya. Rasanya demen banget nyeruput selendang mayang ini.


Di cabang olahrage badminton, ade namanye pertandingan India Terbuka ato lebi dikenal India Open nyang jadi petandingan internasional tahunan di India. Awalnye, pas 2007, India Open dipromosiinnye sebage turnamen Grand Prix Gold ato tingkat ketiga dari struktur turnamen bulu tangkis nyang dikenalin ame BWF. Terus, pas 2011, India Open dikenalin lagi sebage bagian dari turnamen BWF Super Series. Baru pas 2018, BWF ngategoriin India Open jadi atu dari tuju event-nye BWF World Tour Super 500. Terus, mulae 2023, naek lepel lagi jadi event BWF World Tour Super 750. Sala atu petandingan internasional badminton enih nawarin total hadiah USD 850.000 jute nyang rincian juaranye: juara nomor tunggal dapet USD 59.500 ame tambahan 11.000 poin, juara nomor ganda dapet USD 62.900 ame tambahan 11.000 poin, ame runner up nomor tunggal bakal dapet USD 28.900 ame tambahan 9.350 poin.


Pantai Pasir Putih Pik 2 adalah pantai yang adanye di kawasan ibu kota Jakarta. Pantainye orang Jakarta ntu sangat beken dengan seabrek keindahannye yang sangat menawan. Termasuk dalam kategori pantai buatannye, tetep aje menonjolkan sisi alaminye yang sangat memukau. Pantai Pasir Putih Pik 2 memang sangat wajib dikunjungi jika kamu sedang suntuk-suntuknye di rumah dan ingin sekadar main atau ngeloneng bersama kawan. Destinasinye wisata di kota metropolitan yang berupa Mall atau sejumlah wisata buatan lainnye mungkin aje udeh biasa. Tetapi, lain halnye dengan wisata yang kali ini. Salah satu pantai buatan yang sangat cakep dan bejibun menarik perhatiannye kaum milenial dan wajib untuk didatengin. Pantainye orang kota memang beda, kaga ada tuh kegiatan berupa selancar, snorkeling, berenang menyelam atau memancing, orang-orang hanya diperbolehkan berolahraga sepeda yang dilakukan di sekitarannye pantai. Beberapa sisi pantai Pik 2 ntu kaga ada pasir, melainkannye hanya ada tumpukan batu yang dijadikannye pembatas. Sehingga bisa kita saksikan kalau pasir dengan airnye masih ada jeda. Lain halnye dengan pantai sungguhan yang justru menampilkannye kelandaian pasirnye.


Bocah-bocah bujang atawa gadis banyak yang mulai ngintilin emak babanya dagang. Ada yang dagang keliling, dagang mangkal, ama dagang di pasar. Saban ari ke pasar, meratiin pedagang yang makin banyak. Di sono banyak bujang atawa gadis yang keliatan masih sekolah atawa baru lulus, ikut ngebantuin emak babanya. Ada juga yang satu toko dagangan, isinya dua orang wadon yang masih pada muda-muda banget. Ngeliat dari caranya ngomong juga kayak bocah yang tepelajar. Ternyata, ada wadon muda yang dulunya kuliah, terus nerapin ilmunya praktek di pasar. Awalnya jia begitu cuman buat pengambilan nilai. Pas jia pada liat keuntungan yang mayan, dilanjutin juga dagangannya ampe pada lulus. Jadi, kagak ada yang tengsin mau dagang apaan aja di mana aja jaman sekarang ini.


Bicara jujur, aye tuh mulai balik lagi kepercayaan diri setelah banyak orang nyang mau temenan ama aye. Aye tuh bukan tipe orang nyang harus dideketin dulu, tapi di awal tuh orangnye diem tapi nanti kalo udeh kenal baru conggah. Nah, muncul percaya diri tuh gara-gara masa puber nyang udeh kenal laki dah, udeh gitu baru pas SMA juga ada beberapa cowo nyang deketin. Nah, aye makin pede lagi karna udeh nemuin ekskul nyang pas, apalagi kalo bukan futsal, nyang udeh aye tunggu-tunggu. Prosesnye juga lama, angkatan aye tuh nyang pertama bikin futsal buat putri, trus dari situ aye udeh mulai tuh percaya diri.


Bêrikut carè nanêm kêmbang têlêng. Pisèhin bibit nyang layak amè kagak dêngan carè ngêrêndêmnyè sêlamè kurang lêbih 3–5 mênit. Bibit nyang ngapung kê pêrmukèan aèr bêarti bibit nyang kurang cakêp sêhinggè kudu disingkirin. Sêudèh ntu, rêndêm bibit nyang kagak ngapung sêlamè kurang lêbih 7–12 jêm biar bisè bêtunas dêngan lêbih gampang. Sêlanjutnyè, siapin mèdiè sêmai dêngan campuran dari tanèh, pasir, amè pupuk kompos. Lalu, siapin wadèh sêpêrti nampan, kalèng bêkas, atau polybag. Lobangin bagian bawèh dari wadèh, isi dêngan mèdiè sêmai tadi, tanêm bibit kê dalêm mèdiè sêmai kurang lêbih 0,8–1,2 cm, amè tutup bagian atas dêngan plastik nyang udèh dilobangin. Têrakhir, simpên wadah ntu di têmpat nyang têduh amè lêmbap. Wayah tunas kêmbang têlêng siap ditanêm, pindèhin kê pot nyang lêbih gêdé. Taro kêrikil di bagian dasar pot, lalu isi dêngan campuran antarè tanèh, pupuk, amè pasir. Siapin kayu atau bahan laèn nyang bisè jadi mèdiè rambèt kêmbang amè pasang dêngan jarak 4–8 cm têgak lurus. Sêudèh ntu pindèhin tunas tadi kê dalêm pot.


Tapè uli mêrupakan salèh atu gayêman nyang kêsohor di kalangan masarakat Bêtawi. Tapè uli mêrupakan pêrpaduan olahan dari tapè amè olahan uli. Kêduenyè samè-samè ngêgunèin bahan bêras kêtan sêbagè bahan utamènyè, tibang ajè prosès pêngolahannyè bêrbèda. Kayak pêngêjèan tapè padè umunyè nyang butuh prosès pèrmèntasi, tapè jugè adè tahapan pèrmèntasinyè, sêdêngkên pêngêjèan uli adalah bêras kêtan dirêndêm dulu, abis ntu dikukus. Wayah matêng, bêras kêtan dicampur kêlapè parut amè garêm, têrus ditumbuk ampè alus. Supayè kêlêjatannyè mangkin têrasè, kêduènyè kudu dinikmatin barêngan. Gayêman êni ngêjadi salèh atu simbol kêbêrsamèan. Ntulah salèh atu nyang ngêjè tapè uli jadi bagian dari kulinèr perayèan kêagamèan di masarakat Bêtawi, têrutamè wayah pêrayèan Idulpitri amè Iduladha.


Kitè mêringêtin Hari Pahlawan saban 10 Nopèmbêr. Dalêm agamè Islam, pahlawan mêrupakan orang nyang bêrani mêrjuangin Islam ampè diè mênang atau mati. Sêsêorang disêbut pahlawan karna diè punyè kontribusi atau jasè gêdé bagi orang laèn. Bêbêrapè carè nyang bisè kitè lakuin buat ngênang pahlawan adalah saling ngormatin amè ngêhargèin atu amè laèn, ngênyintèin tanèh aèr, amè ngingêt jasè parè pahlawan. Parè pahlawan bisè ngêraih kêmênangan karna mêrèka bêjuang barêng amè ngênyampingin pêrbèdaan. Têrus, pêrjuangan nyang dilakuin olèh parè pahlawan kagak lêpas dari kêcintèan mêrèka padè bangsa Indonèsia. Nyang têrakhir, implêmèntasi dari ngingèt jasè parè pahlawan adalah nyêritèin kisèh-kisèh pêrjuangan pahlawan amè sêjarèh kêmêrdèkaan Indonèsia kêpadè gênêrasi mudè.


Jajanan nyang cocok buat bocil ampe udeh bangkotan? Telor gulung jawabannye. Enih cemilan, udeh harganye mureh, ade di mane-mane, banyak pilihan isinye lagi. Siape nyang kagak demen? Walopun emang banyak ditemuin di deket-deket SD, enih cemilan enaknye bise ditolerir ame umur berape aje. Buktinye, tukang-tukang telor gulung malah lebih sering dikerubungin ame remaja-remaja, dibanding bocah SD. Rasanye nyang gurih, pedes, ame asin bisa jadi primadona warga, ame ngedudukin tahta paling atas dunie percemilan. Harganye dibandrol sekitar seceng ampe dua rebu per tusuknye, tergantung isiannye ape; ade bihun, sosis, bakso, ato kagak pake isian. Murah bat, yak? Lumayan buat ngisi perut dikit, mah.


Jus buah bit emang rasanye kaga bisa ditoleransi dah, mirip banget ama kite minum tanah. Baunya juga bikin eneg, ampe bingung rasanye mau gimana cara minum buah ini tuh. Awal mulanye kenal tuh minuman tuh karna bagus tuh buat kesehatan saluran pencernaan. Minuman jus buah bit ntu bise ngelancarin pencenaan. Kaga cuma itu, ade nih penelitian yang buktiin kalo jus buah bit bisa cegah kerusakan dinding saluran cerna. Sebenernya banyak ye manfaat yang bisa didapet, tapi karena rasanye itu kita mesti puter otak tuh supaya minuman ini tuh bisa diminum tanpa eneg. Nah, setelah aye cari tau lagi, pan sekarang lagi ngetrend tuh jus buah dicampur-campur tuh, bisa kali ye dicampur supaya manfaatnye makin banyak.


Selama ini tuh aye kaga demen banget ama olahan yang kaga dimasak, sashimi yang ada di restoran-restoran Jepang. Pernah juga aye baca artikel dari Halosehat, kalo teryata tuh makanan mentah ada kandungan bakteri ama parasitnye. Laen dari itu, menurut penelitian American Society for nutritional sciences di Jerman pas Oktober 2005 makanan mentah ada nagruhnye ama kesehatan jantung. Kalo makan makanan mentah, bisa ngaruh ama kolesterol kite. Nah, apalagi kalo makanan mentah kite konsumsi saban hari, resiko naiknya kadar homosistein sejenis asam amino yang bisa bikin kite kena penyakit jantung. Buat orang yang demen makan sushi sih kaga ada masalahnye, tapi kalo makannya berlebihan kan juga kaga bae.


Membahas tokoh keagamaan umat Islam, kite kudu ngebahas Ahmad Sukarti selaku pendiri organisasi Al Irsyad yang sampe saat ini masih ada ntu organisasinye dan berkembang. Beliau lahir di pulau Arqu, daerah Dunggulah, Sudan, pada tahun 1875. Beliau sempat menimba ilmunye di Mesir tepatnye di Al-Azhar, dan ke Mekkah. Kemudian beliau pergi ke Indonesia tepatnye ke pulau Jawa pada bulan Maret tahun 1911. Hal ntu bermula pada permintaannye Jami'at Khair, yang merupakan organisasi yang di dirikannye oleh warga keturunan Arab di Jakarta untuk mengajar. Tapi dengan berjalannye waktu, antara dengan pengurus mengalami ketidakcocokan selama berjalannye ntu organisasi. Akhirannye Ahmad Sukarti keluar dari ntu organisasi, dan mendirikan organisasi yang bernamakannye Al-Irsyad Al-Islamiyah di Jakarta pada tanggal 6 September 1914.


Seseorang yang menjalankan sebuah bisnis tentunye menginginkan kesuksesan, dan tercapainye target-target yang telah direncanakan. Untuk mencapai hal ntu tersebut tentunye diperlukan kerja keras yang harus dijalankan. Kagak jarang selama menjalankan sebuah bisnis sering mengalami hambatan baik hambatan dari internal maupun eksternal perusahaan. Hambatan seperti ntu perlu dihindari oleh pelaku bisnis agar kagak berdampak buruk pada kelangsungan bisnis, terutama jika hambatan tersebut seperti keuangan yang memburuk. Jika suatu perusahaan mengalami keuangan yang memburuk dikhawatirkan akan membuat perusahaan tersebut mengalami kerugian besar. Kemudian jika sebuah perusahaan telah mengalami kerugian, tentu pihak pelaku bisnis harus mampu mengelola dan mengembalikan kondisi keuangan perusahaan kembali membaik kembali.


Olahraga nyang didemenin anak kecil, salah satunye besepeda. Enaknye besepeda enih, kalo belon jago ato masi belajar, ade produk nyang nawarin sepeda roda empat alias ditambahin roda kecil kanan kiri di bagian belakang sepeda biar si kecil kagak gampang jatoh. Kalo udeh lebih oke buat jaga keseimbangan, bise coba sepeda roda dua. Lebih lucu lagi kalo pedanye bise didandanin ampe menor; dikasi slinger ato rumbai-rumbai di ujung-ujung stangnye, kalo ade keranjangnye, bisa dikasi pita-pita, ato macem-macem laennye! Olahrage make peda enih gampang bangat, tinggal genjot nyantai aje keliling komplek, kagak perlu ngebut-ngebut. Kek begitu aje udeh bagus buat kekuatan kaki ame kesehatan jantung.


Keluarga aye pan keluarga asli Betawi, pasti tau dah cara bikin kue khas Betawi. Ceritanye pengen kue basah, ya dicari dah resepnya di internet. Pertama tuh rebus sante, garem ama daun pandan ampe mendidih trus diemin ampe adem. Nah abis itu campurin tepung beras, tepung kanji, gula pasir, vanila bubuk, trus dicampur. Nah, adonan tadi campurin ke dalem santend dingin dikit dikit. Nah, adonan nyang udeh kecampur tadi dibagi dua, kasih salah satu adonan ama pewarna makanan. Siapin dandang buat ngukus, trus siapin loyang buat ngukus adonan, jangan lupa lapisin minyak ama plastik biar kaga lengket. Nah bagian nyang agak repot tuh masukin adonan, karna tiap adonan tuh mesti di kukus dulu selang-seling biar jadi warna-warni.


Gambar entu salah satu hobi yang bisa elu lakuin pas elu ade waktu luang dan semua tugasnye elu udeh dilakuin. Walaupun hobi enih kayaknye gampang dilakukan, tapi sebetulnye enih hobi lumayan susah dan butuh keterampilan. Soalnye, ngegambar entu perlu kreativitas yang oke dan daya tekun yang oke juga. Jadi kalo elu hobi gambar, kagak cuma elu ngewarnain atau gambar di buku gambar atau kanvas aje, tapi ade banyak hal laennye yang elu perluin buat laksanain entu hobi supaye menarik. Kalo elu emang seneng sama enih hobi, elu bisa manfaat hobinye elu entu sebagai karir elu nantinye soalnye ade beberape jurusan yang bisa nampung keterampilan dan hobi gambarnye elu. Misalnye entu jurusan arsitektur, seni rupa, desain interior atau desain komunikasi visual, dan laennye.


Dulu tuh aye maen futsal sebenenye bahaya, resiko cederanye tuh gede. Soalnye, pas maen futsal aye tuh kaga pake pelindung kaki ape-ape alias nyeker. Kalo kite banyangin kan bisa bonyok tuh kaki kalo salah nendang ke aspal. Trus betis ama dengkul bisa lecet karna kaga pake sepatu, ya boro-boro make kaos kaki, make sepatu juga kaga. Sepatu nyang dipake juga harus sepatu khusus futsal, kalo kite maen futsal pake sepatu sekola tuh kite bisa tiap minggu ganti patu karna jebol. Nah, urusan baju juga penting tuh, soalnye masa kite mau pake baju dari sweater gitu bahannye. Bisa kite kegerahan trus maennye kaga maksimal.


Matahari bersinar kuning keemasan di pagi hari pas Hari Raya Idul Adha. Aye dan seluruh orang Islam kudu ngelakuin ibadah Hari Raya Idul Adha, ya entu salat eid. Aye salat eid di lapangan yang di sekitarnye banyak pohon-pohon ijo dan kite salatnye di atas rumput sintetis. Pemandangan salat eid bener-bener indah, langit pagi yang biru, gumpalan awan putih, pohon-pohon ijo, dan rumput sintetis yang bersih. Belom lagi entu lapangan ijo dipenuhin orang-orang salat eid yang pake mukena warna-warni, pemandangannye jadi bagus. Abis salat eid, ade kerumuman orang yang ke lapangan masjid atau lapangan laennye buat sekedar nonton atau ikut pelaksanaan nyembelih hewan kurban. Nah kalo aye sih pulang ke rumah dan rumah udeh banyak makanan layaknye lebaran Idul Adha. Ade sayur ketupat, ketupat, daging bakar, rendang, semur, dan laennye yang didominasi olahan daging. Selesai ngebadog, aye biasanye pergi ke rumah nenek-kakeknye aye bareng enyak-babehnye aye. Nah entu die deskripsi kegiatan pas Hari Raya Idul Adha ala keluarganye aye!


Naèk angkutan umum di Jabodètabêk karang lêbih gampang, aman, amè kêrasan. Jadwal kêdatêngan moda bisè dikêtauin dêngan pasti. Bêgono jugè taripnyè. Angkutan umum jugè ngêhèmat tênagè mênuju têmpat aktipitas. Wayah pandêmi, masarakat masing bisè kêrasan naèk angkutan umum dêngan protokol kêsèhatan kêtat. Mobilitas dêngan montor sêsuè èmang lêbih gasik dalêm ngêcapèi tujuan. Tapi, kalo dilakuin saban ari ngêjè awak gasik lêlah karna kudu bêkonsèntrasi dalêm bêrkêndarè. Bagi wargè Jabodètabêk, kêlêlahan ntu bisè ilang dêngan naèk angkutan umum. Pêmêrèntah udèh nyêdièin bêrbagè moda umum nyang kêrasan amè ngêmadèin, sêpêrti KRL, MRT, LRT, TransJakarta, TransJabodetabêk, BRT, JRC (Jabodètabêk Residence Connection), sêrtè mikrotrans. Angkutan umum ntu kagak tibang ngêlayanin wilayah Jakarta, tapi jugè udèh ngêjangkau sêbagian wilayah aglomêrasi (Bodètabêk).


Tempat wisata tersembunyi kadang juga disebut sebagai hidden gem. Bisa dikate, entu tempat wisata cakep bener, tapi belom banyak orang yang tau. Nah elu pade tau Tenjo Laut kagak? Kalo sekarang sih kayaknye entu tempat udeh kagak bisa dikate sebagai hidden gem karena udeh beken. Nah pas aye ke sono sekitar taon 2018, Tenjo Laut yang punya pemandangan alam yang cakep bener, masih belom sebeken sekarang. Entu tempat adenye di dataran tinggi yang dipenuhin banyak pepohonan ijo. Karena adenye di dataran tinggi dan banyak pepohonan, entu tempat adem bener. Bener-bener kayak di pegunungan. Tempatnye juga luas bener. Selaen entu, pemandangan di sono juga bagus bener. Perpaduan antara pohon yang ijo, langit yang biru, dan awan putih bener-bener bikin entu hidden gem makin cakep! Nah di entu tempat yang luas, pastinye banyak tempat buat foto-foto bagus! Kite nyobain foto di perahu tebing dan di atas pohon. Nah dari dua tempat entu, kita bisa liat pemandangan yang cakep bener! Pokoknye pas aye ke sono taon 2018, entu tempat wisata alam yang cakep bener tapi belom beken, bener-bener pas disebut sebagai hidden gem.


Angklung entu bisa dikate alat musik tradisional yang beken di Jawa Barat. Aye aje kalo ke rumah makan di Jawa Barat, pasti disambut sama iringan musik dari angklung. Entu alat musik tradisional jelas dibikinnye dari bambu. Bahkan katenye, angklung kagak beken di Indonesia doang, namun udeh level mancanegara. Katenye ade orang-orang asing yang minat sama alat musik tradisional satu enih. Katenye cara maenin enih alat musik tradisional gampang bener. Elu hanya perlu gerakin tangan sambil ikutin ketukan nada. Katenye angklung juga dimaenin sambil digoyangin. Nah abis digoyangin, baru deh keluar bunyi karena badan pipa bambu pade berbenturan. Nyok cari tau lagi tentang angkulung!


Membaca Al-Qur'an atau mengaji sebenernye udeh harus diajarinnye ke ntu anak dari masih di dalem kandungan enyaknye. Misalnye si enyak harus rajin ngaji, terus babehnye juga, dan sering-sering setelin suara orang lagi melantunkan ayat suci Al-Qur'an atau biasa disebutnye murrottal. Bejibun cara bisa ditempuh, nah pas ntu anak udeh lahir ape lagi harus lebih gencar, karena anak yang masih bocah ntu daya serepnye lebih cepet. Jadi die bisa ngapal juga sama ntu ayat Al-Qur'an. Jadinye pas ntu anak udeh lumayan paham, kite bisa ajarin die pelan-pelan hukum-hukum Al-Qur'an, cara ngaji yang bener, dan lainnye. Kalo udeh kite biasaain sejak dini InsyaAllah si anak bakalan terus mengamalkan hingga die gede nantinye.


Kêgiatan ngêdaki gunung adalah salèh atu kêgiatan nyang rêsêp buat dilakuin. Taman Nasional Gunung Gede Pangrango dikênal sêbsgè arèa pêndskian nyang urup buat pêndaki pêmulè. Buat nyang bêlon pêrnèh ngêdaki gunung, pêrsiapan kudu dilakuin dari jauh-jauh ari. Bêrikut êni tips ngêdaki kê Taman Nasional Gunung Pangrango buat nyang bêlon pêrnèh ngêdaki. Pêrtamè, olahragè rutin minimal sêbulan sêbêlon ngêdaki. Ngêdaki gunung butuh tênagè nyang rosa. Olèh karna ntu, wajib hukumnyè ngêlatih awak lêbih dulu. Kêduè, tubuh kudu dalêm kondisi sèhat. Kêtigè, siapin pêrlêngkêpan nyang dibutuhin, misalnyè sêpatu gunung, tènda, jakèt, sèntêr, jas ujan, kantong sampah, ame laènnyè. Jangan lupè jugè siapin bêkêl madangan amè minuman nyang kagak gampang basi sêcukupnyè. Têrakhir, patuhin sêmuè instruksi amè larangan wayah ngêdaki.


Buat memahami pentingnya danè darurat serta pengelolaan keuangan keluarga nyang tepat, tentunya orang tuè punya peranan penting dalêm menumbuhkan keterampilan bocah mengelola keuangan. Pasangan suami istri Mona Ratuliu amè Indra Brasco sepakat perkembangan teknologi amat ngêbantu mereka dalêm mengelola perencanaan keuangan keluarga. Mereka memanfaatkan platform digital buat mentransfer sejumlah duit kêpadè bocah dalêm pemenuhan kebutuhannya. Pasangan ntu juga mengajari bocah-bocah mereka menabung amè membelanjakan duit. Apa gè nyang udèh dibeli kudu dirawat ampè bocah bisè mengetahui pontên duit, memahami buat mendapat sesuatu perlu gawè keras, serta kagak boleh boros. Mona amè Indra gè berusaha kompak amè atu suara di depan bocah soal keputusan mereka.


Ngabisin waktu ama keluarga ga cuma harus jalan-jalan ke tempat tertentu ato ga makan di tempat makan tertentu. Ngumpul ama keluarga juga bisa tuh sekedar nginep di hotel, suasana hotel ama rumah pan beda tuh jadi otak kite kaga semraut tuh ama tempat nyang itu-itu lagi. Banyak teryata keluarga nyang milih nginep dihotel bareng-bareng keluarga, istillah kerennya mah staycation gitu. Pan Nyak ama Babeh kaga pernah tuh nyobain ama nyang namanye staycation, nah kebeneran Mpok aye baru gajian jadi aye suruh tuh nyobain apalagi kan Nyak ama Babeh abis ngerayain ulang tahun pernikahan, makin pas kan momennya. Kapan lagi pan nyenengin orang tua mumpung orang tua masih pada sehat. Mpok akhirnya milih-milih tuh hotel nyang enak trus nyang cocok dah buat kite semua, karna mau nyuruh aye juga kaga paham tuh aye mesen-mesennye begimana.


Elu udeh tau kisahnye Ibu Nabi Isa alias Maryam? Katanye, Maryam entu ngandung Nabi Isa tanpa disentuh oleh seorang laki-laki. Pas Maryam ngandung Nabi Isa, Maryam entu kagak punya pasangan. Karena hal entu orang-orang akhirnye berpikir kalo Maryam udeh zina. Biasanye kan orang yang ngandung entu udeh nikah dulu sebelomnye sampe akhirnye baru bisa hamil. Karena difitnah, di Al-Qur’an dijelasin kalo Maryam tetep ngandung Nabi Isa dan akhirnye ngejauh dari orang-orang bersama kandungannye. Lama kelamaan, kandungan Maryam makin gede dan tentunye bikin Maryam kesusahan dan makin lemah. Tapi walaupun kesusahan, Maryam tetep menuju ke bawah pohon kurma. Pas entu keadaan Maryam lagi nyeri juga. Entu adalah salah satu kisah di Al-Qur’an tentang Maryam, enyaknye Nabi Isa. Elu bisa baca lebih lanjut di Al-Qur’an ye, bisa di Qur’an Surat Maryam.


Kudu dikêtauin bahwa ayat-ayat di dalêm Al-Qur'an mêrentahin umat manusiè buat nyari èlmu sêbanyak-banyaknyè. Al-Qur'an udèh nêmpatin posisi orang-orang nyang bêrèlmu padè tingkatan dêrajat nyang ampir sêtarè amè iman. Kayak halnyè pêrkêmbangan sains amè tèknologi nyang mulènyè bêrawal dari èlmu, Al-Qur'an jugè amat ngêdukung pêrkêmbangan ntu. Al-Qur'an udèh ngêjadi landasan buat ngêbangun sêluruh pêmikiran amè èlmu pêngêtahuan manusiè. Di dalêm Al-Quran jugè udèh dipêrèntahin kêpadè manusiè buat sêlalu bêpikir sêsuè amè akidah-akidah Islam. Sêgalè pêmikiran amè pêmahaman nyang dipêroleh kagak bolèh lêpas dari akidah-akidah Islam nyang bêdasarkan iman kêpada Allah Swt. Sêmêntarè sains amè tèknologi tibang pêrangkat nyang ngêdukung pêmahaman dalêm mêlajarin pênyêbab pènomèna alam supayè mêrolèh hasil analisis nyang têpat.


Saban orang, mungkin têrmasup êlu, sêring ngêlupèin bêtapè pêntingnyè sikap antisipatip têradêp bêragêm hal, têrmasup kêuangan. Kêbanyakan dari orang-orang di duniè êni bakal bêsikap antisipatip wayah suatu hal udèh têrjadi, bukan wayah jauh tangèh sêbêlon têrjadi. Olèh karna ntu, êlu kudu ngurangin pêngêluaran buat sêsuatu nyang sêbênêrnyè kagak kêbangêtan ngêdêsêk, apèlagi sêsuatu ntu kagak têrmasup golongan pênting. Êlu bisè nyari altêrnatip buat produk têrtêntu nyang lêbih murèh hargènyè, tapi nawarin pungsi amè manpaat nyang samè. Mangkin êlu nêkên pêngêluaran, mangkin banyak duit nyang kêsisè nyang kêmudian dialokasiin khusus pêranti danè darurat. Sêlaèn ntu, êlu jugè bisè mêngaruhin diri êlu dèwèk buat bêsikap nonkonsumtip dêmi ngêbantu nêkên pêngêluaran. Nyok, dicobè!


Elu suka olahraga bersepeda? Aye suka bener olahraga bersepeda. Terutama pas jamannye aye kuliah semester 6, aye mulai rutinin entu olahraga bersepeda. Tiap hari Sabtu atau Minggu pagi, aye kagak tidur lagi dari abis salat Subuh dan nunggu sampe jam 6 lewat buat mulai sepedahan. Entar kalo udeh jam 6 lewat, baru deh aye mulai sepedahan sambil dengerin lagu. Rute aye berolahraga sepeda entu mulai dari sekitar rumah aye, abis entu keluar dari gang rumahnye aye, abis entu keliling-keliling kompleks yang deket rumahnye aye. Aye bener-bener seneng berolahraga sepeda sambil dengerin lagu dan nikmatin udara pagi. Tapi kesenengan entu kagak bertahan lama. Pas aye mau belok buat masuk ke jalan perumahan, tiba-tiba aje ade kejadian kagak terduga. Tiba-tiba ade motor ngegas dari arah belokan entu. Jelas aje aye langsung ngerem mendadak. Tapi karena aye ngerem mendadak dan terlalu kenceng atau ape, akhirnye sepeda aye jadi kebalik dan aye pun kelempar jatoh. Aye bener-bener lemes kalo inget kejadian kagak keduga pas lagi olahraga bersepeda. Entu kejadian kagak terduga bener-bener bikin aye kapok buat olahraga bersepeda selama beberape lama.


Pastinye tiap hal kagak ade yang sempurna kan? Selaen ade kelebihan, mesin cuci top loading satu tabung pun ade beberape kekurangan. Kekurangannye entu yang pertama lebih mahal daripada mesin cuci top loading dua tabung. Soalnye entu model ade fitur otomatis yang bikin praktis bener buat dipake. Kedua, pengeringannye belom maksimal. Ketiga, lebih banyak make aer. Keempat, kalo rusak, harga sparepart entu mesin cuci harganya lebih mahal apelagi kalo yang rusak di bagian controller-nya. Nah entu die kekurangan dari mesin cuci jenis satu entu. Nah makenye sebelom mutusin mau beli mesin cuci jenis ape, elu kudu cari tau lebih banyak dulu ye terkait kelebihan dan kekurangannye.


Ngebaca tulisan soal makanan, bisa jadi ada yang langsung pengen coba ngunjungin Pasar Senen buat wisata kuliner. Ada juga yang penasaran gimana bikin satu atawa dua aja makanan yang ada di Pasar Senen. Sekarang kita bahas gimana cara ngebuat sosis solo. Jadi, sosis solo ini persis risol, cuma sosis solo lebih keliatan kecil ama lembut bentuknya. Isian dalemnya ada ayam suwir atawa cincang. Cara bikinnya, kita tumis bawang putih ama bawang merah, terus masukin sereh, daun jeruk, ama ayam cincang. Kita bikin adonan kulitnya pake terigu, tapioka yang udah diayak. Adonannya dicampurin aer, garem, merica, ama telor. Adonan tadi dicetak di penggorengan, dicetak atu-atu. Pas adonan udah jadi kulit, masukkin isian ayam cincang ke kulit itu, abis itu bungkus. Kalo semua kulit udah ada isiannya dan dibungkus semua sosis solo bisa digoreng. Kalo udah mateng alias sampe kekuningan, kita angkat dari penggorengan lalu nunggu ampe siap disantap. Lebih enak lagi kalo nyantapnya pake cabe ijo.


Tanjidor ini emang alat musik nyang asalnye dari Betawi, dimaeninnye tuh biasanye ditiup. Nah, biar hasil nada tanjidornye bagus, maenin tanjidor tuh biasanye kaga sendiri. Tanjidor dimaenin tuh bareng-bareng ama kelompok. Nama tanjidor tuh asalnye 2 kata, ada kata tanji ama dor. Tanji sendiri artinye tuh tabuh, kalo dor itu bunyi dor dor dor. Dari dua kata itu, digabungin dah jadi dikasih nama tanjidor nyang berarti pas ditabuh keluar suara dor. Awalnye, tanjidor tuh dimaenin ama budak-budak pas negara kite di jajah ama Belanda. Nah, mereka tuh nyari hiburan di pinggiran Jakarta trus dijadiin penghibur tuan-tuan Belanda dari maenin tanjidor ntu.


Kalo ade tembok nganggur di rume, bisa, neh, dimanpaatin buat olahrage ringan. Namanye wall-sit. Caranye, pastiin di sekitar ntu tembok, kagak ade nempel ape-ape. Kalo udeh, tempelin punggung ente ke temboknye. Posisinye jadi agak melandai, area punggung ame pantat aje nyang nempel tembok, dari paha ampe telapak kaki, kagak usah. Pastiin bisa nahan beban badan aje. Udeh gitu, mulai olahraganye dengan gerakin punggung ke bawah, ampe paha ame dengkul sejajar, jadi kek lagi duduk. Abis ntu, punggungnye dikeatasin lagi, kek posisi awal. Begitu bae diulang-ulang, tapi berirama biar konsisten. Enih olahrage bagus buat kekuatan otot perut ame otot bagian bawah badan. Yok, dicoba!


Sèpti amè têmên-têmên sêring maèn pêrmaènan tradisional, mulè dari gobak sodor, lompat tali, pètak umpet, congklak, bahkan nyang paling nyênêngin mêrèka ngêjè gubuk-gubukan. Kalo ujan bukannyè masup rumèh, malah ngacir kê gubuknyè. Jaman Sèpti SD dulu kalo ujan mêrèka sêmuè jalan kaki. Lalu adè kêjadian nyang kagak pêrnèh Sèpti lupèin. Wayah musim ujan, Sèpti amè têmên-têmên pulang sêkola barêng, tapi tanpè sêpatu dêngan alêsan sêpatu ngêri basah keujanan. Kêbênêran dulu jalan dari sêkola kê rumèh mêrèka masing jalan tanèh mèrah, bêlon adè batunyè acan amè kalo ujan licinnyè bukan maèn. Mêrèka sêmuè jugè maèn prosotan di jalan sêakan-akan maèn di taman bêrmaèn. Rêsêp bangêt!


Lêgènda Satria Muda Jakarta, Gagan Rahmat, sêbênêrnyè bukan pêmaèn bêdarèh Bali kayak mantan rêkan sêtimnyè, Cokorda Raka. Tapi, karang sosok nyang jugè pêrnèh bêrmaèn di Garuda Bandung ntu justru milu ngêbinè baskèt di Pulo Dèwata. Sêjak awal 2022, Gagan Rahmat ngêlatih tim KU-12 Mêrpati Bali. Hal ntu ngêjènyè kudu ajag-ijig Bali amè Jakarta. Sêsuatu nyang nyapèin èmang, tapi ntu bukanlah masalèh baginyè. Gagan Rahmat dèwèk cêritè ngapè awalnyè diè bisè ngêjadi pêlatih di tim KU-12 Mêrpati Bali. Ntu karna pêlatih KU-12 sêbêlon Gagan Rahmat, mêninggal duniè. Sêbêlon mêgang tim mudè Mêrpati Bali, Gagan Rahmat udèh duluan ngêlatih baskèt sêcarè pripat. Tapi, abis ntu, diè dapêt tawaran ngêlatih KU-12 Mêrpati Bali.


Anak tuh bisa pinter trus paham agama ya gimana kite aja mau ngajarin die dari kecil apa kagak. Keliatan banget dah anak nyang diajarin dari kecil ama nyang kagak. Emang di zaman sekarang ntu penting emang bisa bahasa Inggris, cuma apa gunanya kalo anak juga kaga bisa ngaji. Pan kite gedein anak tanggung jawabnye seumur idup, trus kalo kite dipanggil Allah siapa tuh nyang mau ngajiin ama doain kalo anak kite aja kaga apal doa ama kaga bisa ngaji. Maka dari itu, mungkin die masih kecil, otaknye masih encer ajarin tuh ngaji dikit-dikit nah pas udah gede tinggal asah aja tuh kemampuannye, jadi pan hati tenang.


Pernah aye dengerin ceramah tuh tentang perempuan nyang harus nutupin aib suaminye. Emang aib suami tuh harus kite tutup rapet-rapet, kalo masalah itu aye setuju cuma kalo aib nyang bikin kite celaka kite juga harus bela diri. Masa kalo kite misalnye dipukul ato disakitin kite diem aja. Satu dua kali kite kena maen tangan mungkin oke, cuma kalo udah sering ya lama-lama kite mesti selesain. Ngadu ke orang tua emang kaga bae, cuma kalo gaada tanggepan dari mertua kiteesti begimana. Boleh kita sayang ama orang lain, apalagi ama suami, cuma rasa sayang itu kaga boleh tuh bikin kite ngorbanin diri sendiri.


Setelah kite mengkonsumsi ganyeman, tentu disarankannye perlu adanye yang namanye gerakkan tubuh, aktivitas tubuh, mulai dari yang ringan sampe yang berat sekali pun. Oleh karen ntu olahraga merupakan suatu hal yang baik untuk kesehatan tubuh kite, agar ape yang udeh kita ganyem kaga numpuk jadinye kaga sehat buat tubuh. Sebenernye dalam agama kite juga diajarin disunnahkan apabila kite abis ngegares kite bisa tuh minimal jalan santai sebanyak 100 langkah. Jalan santai juga merupakan salah satu pilihan olahraga yang ringan yang bisa dilakukannye dimane aje, dan kaga repot persiapannye juga. Modalnye juga kaga mahal, kite bisa hanya kelilingin rumah kite aje deh tuh udeh cukup bener buat jalan santai, biar ape yang udeh kite ganyem bisa diproses oleh ntu tubuh kite.


Pagi ari enih, Doel diajak Enyak ke pasar. Enyak pengen nyari bahan-bahan buat masak, kalo Doel, mah, ngekor bae. Cuman, langkahnye berenti pas di depan tukang jajanan. Di atas meja gedenye, ntu tukang ngejejerin macem-macem jajanan khas pasar. Mata si Doel jelalatan nyari makanan nyang paling die demen. Warnanye cokelat, bentuknye bulet lonjong gitu, ukurannye kagak terlalu gede, kagak terlalu kecil, biasanye segenggeman tangan. Namanye gemblong. Terus, begitu ketemu, mata si Doel langsung bebinar-binar, nanye harge ke tukangnye. Kate tukangnye, harge gemblong seceng satu biji. Si Doel ngangguk-ngangguk, terus beburu nyari Enyak nyang ngilang ke dalem pasar. Begitu ketemu, die minta duit goceng ke Enyak. Enyak nanye, "Buat ape?" Terus, si Doel jawab, "Pengen beli gemblong, Nyak. Enak bangat, Doel demen." Begitu si Enyak ngasi duit gocengan, Doel ngibrit balik ke tukang jajanan, terus langsung beli gemblongnye lima biji. Demen bangat die ame makanan manis kenyel begini. Pagi-pagi dah bikin hepi!


Pergi ke museum-museum di Jakarta yang lumayan seabrek abrek ade bertebaran di Jakarta, koleksinye benda sejarah di museum yang ade di Jakarta juga lumayan beragam. Selain liburan jalan-jalan, ngegares atau jalan ke taman hiburan, kite perlu juga liburan jalannye ke museum, biar nambah wawasan ilmu pengetahuan kite, biar kaga kaku kaku banget otak kudu di latih dah dengan mikir mencari ilmu pengetahuan, biar wawasan kite makin bejibun tentunye. Pergi ke museum atau galeri seni pernah aye lakuin dengan ajak adek aye kita pelajarin ilmu seni yang ade, selain nambah wawasan kite juga bisa foto-foto, terus punya suasanan yang beda juga tentunye. Pulang dari ntu museum deket mall, mampir dah ke mall buat cari ganyeman, karena laper juga pan abis belajar perlu ngegares biar kaga kelaperan tentunye.


Aye entu kagak suka banget sayur. Karena entu, aye jadi jarang banget ngebadog sayur. Tapi pas aye kuliah semester 3, aye sakit kista dan pelengketan usus. Kata dokternye, entu karena aye kurang asupan yang bergizi dan berserat, alias aye kurang sayur dan buah. Akhirnye karena kista aye udeh gede dan pelengketan usus yang ada di perut aye kudu dibersihin, aye pun dioperasi. Lagian kalo kagak dioperasi, bisa bahaya kan ye. Nah sejak aye selesai operasi sampe sekarang, enyak aye selalu ngewajibin aye makan sayur. Walaupun aye benci sayur, tapi akhirnye aye tetep ngebadog entu sayur-sayuran karena tubuhnye aye butuh. Enyak aye juga kreatif banget, sayurnye dicampur ke badogan-badogan enak kesukaannye aye, kayak makaroni keju dipakein irisan wortel dan brokoli. Jadinye kan walaupun aye benci sama entu sayur, tapi karena dicampur sama badogan favoritnye aye, aye pun tetep ngebadog entu sayur.


Pilihan mesin cuci si tergantung masing-masing orang. Kalo emang kite dituntut ama kerjaan ya kite mau kaga mau harus pake mesin cuci 1 tabung. Kalo emang kaga percaya bakal bersih ya direndem dulu biar kotorannye ilang semua. Cuma kalo emamg masih kaga percaya trus masih mau tetep bersih ya cuci abe di laundry. Milih laundry juga mesti pilih-polih karna kaga semua tempat laundry tuh bisa nanyangin masalah baju kite. Emang paling bener ngapa-ngapain tuh sendiri, jadi tuh inget pakean kite di mana trus juga kaga resiko baju kite ilang apa ketuker. Lagian aye kaga paham ya ama konsep laundry, ya kan tempat laundry banyak ya, tapi emang kaga ngapa-ngapa kalo laundry pakeannye dicpur bekas orang.


Kehadiran telepon seluler (ponsel) atau Handphone telah merubah kehidupan manusia. Jarak selama ini dituding menjadi biang keladi kesulitan ntu, namun saat ini kagak kuasa lagi menghalangi. Sebagian besar remaja zaman sekarang merasa dirinye sangat tergantung pada Handphone. Menurutnye, kehadiran ponsel sangat membantu kemudahan hidup, komunikasi. Tujuan kemudahan hidup itu pula yang memaksa dirinye memutuskan menggunakan ponsel beberapa tahun silam. Alasannye biar bisa berkomunikasi dengan mudah. Sebagian besar para remaja mengatakan bahwa tujuan utama menggunakan ponsel adalah, “Sebagai alat komunikasi dan sebagai penyambung silaturahmi, sebagai hiburan, dan tidak menutup kemungkinan sebagai alat tambahan membantu dalam kelancaran berbisnis.” Kagak bisa dipungkiri lagi, bagi mereka yang hidup di perkotaan, di dunia modern yang menuntut segala sesuatunye serba cepat dan mudah, memiliki ponsel seperti sebuah keniscayaan. Celah ini tentu menjadi peluang besar para perusahaan komunikasi untuk merauk keuntungan bejibun.


Banyak sêdikit rêjêki nyang êlu dapêtin saban arinyè, jangan pêrnèh lupè, apèlagi sêngajè ngêlupèinnyè buat nyisihin sêbagian sêbagè sêdêkah. Sêdêkah kagak kudu dilakuin dêngan ngasih duit kê orang laèn. Sêgalè bantuan nyang dikasih dêngan ikhlas, tulus, dan ngarêp rido-Nyè adalah sêdêkah. Carè têrgampang nyukurin nikmat nyang dirahmatin Allah adalah dêngan bêsêdêkah. Liwat sêdêkah, êlu bisè ngêrasèin bahwa ngêbantu orang laèn adalah hal nyang bêgono mulia. Wayah ngêtauin orang laèn nyang êlu bantu ngêrasè bahagiè, sadar atau kagak, êlu jugè bakal ngêrasè lêbih bahagiè darinyè. Kagak kudu kuwatir, apèlagi ngêri kalo rêjêki êlu bakal bêkurang, malèh rêjêkilu bakal mangkin bêtambèh dan bêrkah.


Sarinah di Jakarta Pusat akhirnye resmi dibuka untuk umum pada Senin (21/3/2022) pukul 10.00 WIB, setelah direvitalisasi sejak dua tahun lalu. Dengan desain bangunannye yang mewah, pengunjung bisa berburu foto di sejumlah spot yang menarik. Berdasarkan pantauan tim Kompas.com, Senin, cukup bejibun pengunjung yang hadir dalam pembukaan perdana ntu mall. Tak hanya sebagai department store yang menjual produk-produk Usaha Mikro, Kecil, dan Menengah (UMKM), gedung Sarinah saat ini memiliki banyak fasilitas dan area yang bisa dimanfaatkan, termasuk spot berfoto. Di dalemnye banyak tenant yang ngejualin aneka ganyeman baik yang ganyeman Indonesia maupun mancanegara, selain ntu ada museum yang rame yang dijadiin gacoannye anak muda buat poto poto, udeh gitu orang orang pade naik ke lantai atasnye Sarinah buat foto-foto juga, pokoknye dijamin koleksi foto kalian jadi nambah seabrek abrek kalo kemari.


Kebiasaan buruk yang dilakukannye ntu para kaum Sodom belum pernah terjadi sebelumnye. Mereka adalah kaum yang pertama kali menyukai sesama jenis. Dikisahkan dalam buku Kisah 25 Nabi dan Rasul karangan Muchtam, kaum Sodom adalah kaum yang menyimpang. Dalam kesehariannya, mereka biasa merampok, menganiaya, dan berbuat jahat. Selain ntu, mereka juga menyukai sesama jenis. Bahkan, kerap kali mereka berbuat kekerasan kepada setiap pendatang yang tidak mau diajak memuaskan nafsunye.  Kebiasaan kaum Sodom ini diceritakan dalam Q.S Al-A'raf ayat 81 yang berbunyi, artinya: "Sesungguhnya kamu mendatangi lelaki untuk melepaskan nafsumu (kepada mereka), bukan kepada wanita, malah kamu ini adalah kaum yang melampaui batas."Setiap berjumpa kepada kaumnye, Nabi Luth AS senantiasa mengingatkan dan mengajak mereka untuk meninggalkan perbuatan kejinye ntu. Dan juga mengajak untuk menyembah Allah SWT. Kaum Sodom bukan mendengarkannya melainkan mengusir Nabi Luth dan para pengikutnya. Mereka menganggap Nabi Luth AS hanya orang-orang yang berpura-pura mensucikan diri saja.


Waktu taon 2018, aye sekeluarga lagi jalan-jalan di Kuningan. Kite berangkat pagi-pagi bener biar bisa ngunjungin banyak tempat. Nah pas entu, kite lagi jalan-jalan tanpa tujuan, nyoba-nyoba ke wilayah dataran tinggi. Nah ternyata ada tempat wisata yang bagus bener di atas sono, namanye entu Tenjo Laut! Pas entu, tempat wisatanye masih belom sebeken sekarang deh kayaknye. Mungkin karena baru buka, jadinye masih belom banyak yang tau dan tergolong tempat wisata tersembunyi alias hidden gems! Nah entu tempat wisata alam bagus bener, tapi sayangnye pas entu udeh sore bener. Akhirnye aye sekeluarga pun pulang sebelom puas nikmatin entu tempat wisata alam yang bagus bener.


Umroh merupakan salah satunye ibadah sunnah muakkad bagi umat Islam. Umroh bisa dikatakannye sebagai wisata spiritual ke Tanah Suci Makkah dengan melakukannye beberpa kegiatan atau disebut juga dengan haji kecil. Secara bahasa, umroh dalam bahasa arab maknanya adalah berkunjung. Ada juga yang mengatakan maknanye adalah menyengaja. Sementara ntu, umrah secara istilah syar’i menurut Imam Ibnu Hajar Al-Haitami (w. 974 H) dalam kitab Tuhfatul Muhtaj Fii Syarhi Al-Minhaj adalah menyengaja mendatangi ka’bah untuk melaksanakan ritual ibadah ya ntu thawaf dan sa’i. Pelaksanaannye umroh hampir mirip dengan ibadah haji. Namun keduanye dibedakan pada waktu dan tempat pelaksanaannye. Ibadah haji hanya dapat dilakukan antara 1 syawal hingga 13 Dzulhijah. Sedangkan umroh dapat dilaksanakan sewaktu-waktu pada hari tertentu seperti hari Arafah pada 10 Dzulhijah dan lainnye.


Zaman sekarang emang udeh bener-bener canggih, pesen makanan di restonya juga kaga perlu parkir. Kite tinggal duduk manis di atas kendaraan kite masing-masing, terus ada pemberhentian tuh. Pemberhentian yang pertama kite disuruh pesen menu yang kite mau, terus pas mbanya udah catet kite disuruh ke pos selanjutnya buat bayar sama ambil makanan. Proses nunggunya juga kaga makan wantu yang lama, cuma 15-20 menit makanan yang kite pesen tuh udah jadi semuanya. Kalo ada beberapa menu yang sekiranya belon jadi kita disuruh parkir bentar deh jadi antriannya kaga begitu panjang, terus makanan yang udah jadi dianter ke kite terus kite tinggal ngibrit pulang.


Minggu pagi dateng ke rumah emak, ngumpul-ngumpul ama famili. Biasanya kalo ngumpul gini, emak masak-masak besar. Gara-gara begitu, dari pagi emak udah nguprek di dapur. Belom ampe siang, makanan yang mateng udah ampir lengkep. Emak lebih banyak nyediain makanan berat dibanding cemilan. Emak nyediain nasi putih ama nasi uduk yang bisa dipilih. Buat yang pengen nasi putih, boleh pake sayur asem, tempe goreng, ayam goreng, ama sambel terasi . Buat yang pengen nasi uduk, boleh pake ayam goreng, sambel kacang, ama ditambahin lalapan. Pas siang, makanan udah lengkep, anak-anaknya emak udah siap nyendok apa yang dipengen masing-masing. Semua berebut centong, buru-buru ambil piring ama tesi. Kagak ada yang mau keabisan kalo udah makan bikinan emak. Semua masakan emak emang jadi kedemenan anak-anaknya.


Kepiting termasuk dalam salah satu jenisnye ganyeman dengan kandungannye yang memiliki kadarnye protein dan Omega 3 yang tinggi. Mengandung unsur selenium, kromium, kalsium, tembaga, dan seng. Tingginye Omega 3 adalah hal terbaik tentang kepiting. Asam lemak ini memiliki sifatnye yang anti-inflamasi. Selain ntu, selenium adalah antioksidan dan mineral yang kuat. Satu hal yang perlu diingat tentang ngegaresin kepiting adalah jangan berlebihan. Ganyeman ntu mempunyai banyak kegunaan bagus, juga mempunyai sisinye lain yang cukup berbahaya jika dimakan secara berlebihan, yaitu kolesterol tinggi. Di resto seafood baik yang tendaan maupun bertempat ngejadiin ntu kepiting gacoannye dengan dimasak menggunakan aneka bumbu dan rasa. Rasanye kepiting emang ajib banget dah, apelagi dimakannye pake nasi anget beh makin gamau berenti ntu mulut buat ngegaresin ntu ganyeman.


Curug Leuwi Hejo pertama mendapat perhatian ama lembaga masyarakat desa hutan trus akhirnye dikelola mulai tahun 2014. Awalnye curug ini namanye curug bengkok, karna aliran aernye belok-belok. Nama Leuwi Hejo diambil dari bahasa Sunda nyang artinye air terjun tempat mandi nyang warnanye ijo. Curug Leuwi Hejo ada di Kampung Wangan Cileungsi, Karang Tengah, Babakan Madang, kecamatan Sukamakmur, Bogor, Jawa Barat. Pengunjung nyang dateng dipatok harga Rp 25.000 per orang, harga itu kaga sama ama tiket kendaraan nyang kite bawa. Kalo mau berenang mesti ati-ati, apalagi buat nyang kaga bisa berenang karna curug ini kedalemannye sekitar 2 ampe 3 meter. Aliran aernya cukup deres jadi jangan ampe kepeleset soalnye banyak batu-batu gede, pan berabe kalo kita kejedot ama batu ntu. Wisata alam emang pilihan paling cocok baut nyegerin otak karna kaga bisa kita temuin di Jakarte keindahan dengan harga nyang terjangkau.


Menjelang Hari Raya Idul Fitri tuh kite baenya lakuin hal-hal nyang bae aja. Jangan buang-buag waktu nyang berharga nyang cuma setau sekali, dari pada ngelakuin nyang mubazir mending nyang lebih bermanfaat. Jangan maksain buat beli barang-barang baru, karna takutnye punya niat pamer. Abis itu jangan bikin makanan nyang berlebihan, seusai aja ama nyang mao dimakan biar kaga kebuang. Beda lagi kalo kite niat buat bagi-bagi orang laen, jadi pahal lagi tuh. Abis itu kite niat buat ikutin shalat Idul Fitri, jangan ampe begadang biar kaga kesiangan. Maka dari itu tuh, gunain waktu sebae-baenya dah, biar makin tua makin baik lagi.


Hayoo, elu doyan ngebadog sayur atau kagak nih? Kalo doyan, ya bagus. Kalo kagak, ya kite sama hehe. Tapi nih ye, elu yang kagak doyan ngebadog sayur, tau kagak kalo ngebadog sayuran entu penting buat kesehatan tubuhnye kite? Walaupun kitenye kagak doyan sama entu sayuran, tubuhnye kite butuh entu sayuran. Soalnye ngebadog sayuran itu banyak manfaatnye, misalnye; ngecegah dan ngurangin stres berlebih, bikin lancar buang aer besar, ngecegah potensi penyakit jantung same kanker, bantu bikin berat badan seimbang, jadi pembersih racun dalam tubuh, ngecegah potensi kelahiran bayi cacat, jaga kesehatan mata, bikin kulit sehat, nguatin tulang dan laennye. Nah udeh tau manfaatnye sebanyak entu, elu pasti mau kan ngebadog sayur? Jadi walaupun kite kagak doyan ngebadog sayur, yok kite tetep kudu ngebadog sayur demi kesehatan tubuh kite!


Syifa tinggal di kosan kuluyahnye dewek-dewek. Die kagak bise nyuruh emaknye buat masak inih ituh. Pas bangun molor, die juge kagak bise langsung nglahap sajian nyang biasenye udeh disediain ame si enyak ato kagak embok. Paling iye sih, kalo melek mate langsung gegares. Tapi, Syife kudu masak dewek. Untungnye di dapur masih ade bawang, cabe, bumbu tabur, telor. Cume make tige bumbu ntu, Syifa berasil bikin nasi goreng ala kepepet sebelon brangkat ngampus. Enak kagak enak, sedep kagak sedep, langsung nyampur semue bumbu, die tetep nelen. Anak kos slalu ngambil jalan pintes walopun idup pas-pasan. Itulah derite anak kosan.


Tari Turuk Laggai entu merupakan suatu tarian daerah yang asalnye dari Mentawai, Sumatera Barat. Katenye, tarian daerah satu enih dapet inspirasi dari gerakan hewan yang ade di alam, misalnye entu burung, ular, ayam, sampe monyet. Enih tarian umumnye pun diiringin sama alat musik tradisional Mentawai, ya entu gendang Gajeuma dan Uliat. Pakean para penari Turuk Laggai enih katenye unik bener, cuma make kaen buat nutupin kemaluan dan ikat kepala yang khas sama nuansa alam liar. Enih tarian katenye ade arti tari keseharian masyarakat kepulauan Mentawai yang mayoritasnye entu pemburu, sampe akhirnye banyak gerakan tarian yang niru gerakan binatang. Umumnye enih tarian dilakuin buat ritual upacara pengobatan.


Ada ajang tandingan sepak bola Liga Utama Mesir antara El Masry ama Al ahly pas 1 Februari taun 2012. Pas pertandingan itu yang menangin EL Masry. Sangking kegirangannya, pendukung itu mau ikut ngerayain kemenangan El Masry. Pendukung yang banyak banget ampe ribuan nyerbu tribun ama lapangan stadion. Abis itu, pada nyerang pendukung Al Ahly. Makin bikin ngeri, pendukung El Masry nyerang Al Alhy pake senjata, kayak pedang, piso, batu, kembang api, ama senjata laennya. Gara-gara kejadian itu, ada 74 orang mati ama lebih dari 500 orang yang luka di kerusuhan itu. Abis kejadian itu, orang yang punya wewenang langsung ngasih dakwaan ke 73 orang. Dari 73 orang itu, ada 11 orang yang dikasih hukum mati. Akhirnya, Mesir mutusin buat liga itu untuk dua taun.


Ngêjadi kênikmatan dèwèk ngêrasèin gêrakan urut wayah bunting, apèlagi dibantu alat urut èlèktrik nyang praktis. Tèrapi urut sêlamè bunting têrmasup aman amè bêmanpaat sêlagi dilakuin amè tèrapis propèsional. Tapi, pêgimanè dêngan urut ngêgunèin korsi urut èlèktrik? Sêbênêrnyè ampè karang bêlon adè bukti ilmiah nyang nêmuin kaitan langsung antarè pêmakèan korsi urut èlèktrik amè pêrsalinan prèmatur. Bêbêrapè produsèn korsi urut èlèktrik kagak ngêrèkomendasiin pênggunèan alat êni pêranti êmak-êmak bunting karna dingêriin bisè ngêstimulasi titik têkênan di punggung nyang bisè bêrisiko ngakibatin pêrsalinan prèmatur. Tapi, pêrlu diingêt bahwa gêtêran jangkè panjang padè êmak-êmak bunting bisè bêrbahayè. Sêbuah studi nyang dimuat American Journal of Industrial Medicinepada padè 1993 nyatèin bahwa gêtêran jangkè panjang nyang dialamin êmak-êmak bunting bisè ningkatin risiko kêguguran atau gangguan laènnyè padè janin.


Tiap perumahan ato sekolahan TK-SD emang baenye punye enih fasilitas. Ente tau fasilitas maenan buat anak-anak, pan? Nyang ade ayunan, perosotan, besi panjat, ame jaring laba-laba nyang biasanye dijadiin atu alias saling nyambung antarpemaenan. Enih mantep ame seru bangat buat bocah, bise sekalian olahrage juge. Olahraganye bisa mulai dari lari-lari kecil, naek tangga buat ke perosotan, manjat ame gelantungan bari nyeberang ke sisi laen di besi panjat, ame manjat ampe puncak abis ntu turun lagi di jaring laba-laba, terus ngayun-ayun, dah, di ayunan. Semuanye cocok bangat buat ngejage stamina bocah, soalnye ngelatih kekuatan kaki, genggeman tangan, ame keseimbangan badan. Maen seru, badan sehat!


Rumah adat Betang ntu juga memiliki makna tersendiri ya ntu menjadi sebuah pernyataannye secara konkret serta sepenuhnye tentang tata pamong desa, sistem kependudukannye serta dapat menjadi sebuah titik pusat bagi seluruh kehidupan masyarakat yang tinggal serta berada di dalamnye. Rumah adat ntu juga kagak menjadi sebuah rumah tinggal yang mewah, melainkannye sebuah hunian sederhana agar masyarakat kemudian dapat tinggal dengan damai di dalamnye serta dapat hidup secara normal. Di dalam rumah Betang ntu juga terdapat beberapa aspek penting, seperti yang ada di bawah ini ; Aspek penghuniannye yang merupakan sebuah struktur multi-keluarga permanen yang tinggal bersama di dalamnye. Aspek hukum karena di dalamnye memiliki sebuah aspek kepemilikannye yang jelas. Rumah ntu juga dimiliki oleh semua keluarga secara bersama untuk menguasai semua tanah di wilayah rumah Betang. Aspek ekonomi karena rumah Betang juga memiliki peran yang sangat penting dalam distribusi arus tenaga serta pembagian hasil antar keluarga yang ada di dalamnya. Rumah Adat Betang yang merupakan rumah adat khas Kalimantan Tengah sendiri menggunakannye kayu ulin sebagai material utama bangunannye karena dikenal kokoh serta kuat.


Teryata masih banyak dah orang nyang keluarganye masih kentel ama adat istiadat. Nah salah satu keluarga aye tuh ada nyang masih percaya kaya gitu, dia tuh perlakuin kerisnye istimewa. Pasti kite bakal sadar dah ama ciri-ciri orang nyang percaya tuh ama hal-hal mistis begituan. Die tuh nyimpen keris banyak banget dah, keris nyang disimpen tuh ditaro ati-ati banget. Ada tempat bahkan ruanganye sendiri. Biasanye die tuh punya ritual-ritual nyang die lakuin ama kerisnye. Udah gitu kehidupannye tus mistis, trus percaya ama hal-hal nyang berbau ghaib. Nah , die kaga segen-segen buat ngeluarin duit banyak buat keris-kerisnye, trus makin lama koleksinye makin banyak.


Dari bêrbagè jênis mèdia, tipi mêrupakan salèh atu mèdia nyang gampang diaksès, dinikmatin, kêjangkau, amè populèr di sêmuè bêlahan duniè. Sêjak pêrtamè kali tipi dikêmbangin amè manusiè, tipi mampu ngasih dampak bagi pêrkêmbangan inpormasi di kalangan masarakat, bahkan saban 21 Nopèmbêr dipêringêtin sêbagè Ari Tipi Sêduniè. Tayangan tipi amat bêpêngaruh têradêp gayè idup amè polè prilaku masarakat, têrutamè bocah-bocah nyang bêlon bisè nyaring jênis tayangan nyang urup amè usiè mêrèka. Sêbagè pênonton, kitè sêkudunyè bisè milih tayangan apè ajè nyang bêmanpaat amè nyang kurang bêmanpaat. Dêngan bêgono, kê dêpannyè tipi bisè ngêjadi potènsi pêranti ngêmbangin budayè positip di kalangan masarakat.


Ekstrakurikuler adalah kegiatan pengembangan karakter dalam rangka perluasan potensi, bakat, minat, kemampuan, kepribadian, kerja sama, dan kemandirian anak di sekolah secara optimal. Melalui situs Kemdikbud, ntu kegiatan tambahan biasanye dilakukan di luar jam belajar kegiatan intrakurikuler dan kegiatan kokurikuler di bawah bimbingan dan pengawasan satuan pendidikan. Kegiatan ekstrakurikuler bola basket merupakan salah satu kegiatan di luar jam pelajaran sekolah dan sebagai wahana untuk menampung, menyalurkan dan membina minat, bakat serta kegemaran peserta didik dalam mengikuti kegiatan ekstrakurikuler. Hal ntu dapat menjadi salah satu motivasi peserta didik dalam mengikuti setiap kegiatan ekstrakurikuler. Kegiatannye esktrakurikuler bola basket di tiap sekolah beda-beda, ada yang dilaksanakan satu kali dalam satu minggu, ya ntu pada hari Sabtu ada juga hari biasa pulang sekolah. Bola basket merupakan cabang olahraga beregu di mana bola basket dimainkan oleh dua regu yang terdiri atas lima pemain untuk masing-masing regu dengan tujuannye untuk mencetak angka sebanyak-banyaknya. Seperti dijelaskan dalam peraturan permainan, bola basket dimainkan oleh dua regu yang masing-masing regu terdiri dari lima pemain, setiap regu berusaha untuk memasukkan bola ke dalam keranjang lawan yang mencegah regu lawan memasukkan bola atau mencetak angka.


Dalam urusan kepercayaan, Indonesia ntu merupakan negara yang sangat menghormati perbedaannye agama. Enam agama yang diakui di Indonesia memiliki ciri khas tersendiri. Salah satunye kite bahas agama Kristen Protestan, dan Kristen Katolik yang diperkenalkannye oleh bangsa Eropa yang datang ke Indonesia. Setiap agama tentunye pade punya masing-masing rumah ibadahnye. Gereja ntu merupakan tempat ibadahnye bagi agama Kristen Protestan untuk berkomunikasi dengan Tuhannye. Selain ntu, ntu tempat juga digunakannye sebagai tempat beribadah, gedung gereja berguna untuk membangun relasi antar jemaat dan masyarakat luas. Gereja sebagai sebuah bangunan, atau struktur dibangun dengan tujuan utamanye ntu untuk memfasilitasi pertemuannye. Gereja juga memiliki fungsi sosial dan komunitas yang berperan penting dalam membantu orang lain. Sholat berjamaah di Mesjid atau Musholla juga sangat bagus, khususnye utama buat orang laki, sholat berjamaah ntu pahalanye lebih gede.


Di Indonesia ada pertandingan buat bulu tangkis, namanya Indonesia Open atawa Indonesia Terbuka. Pertama kali ada di taun 1982. Indonesia Open itu tempat tanding bulu tangkis internasional tiap taunnya diadain. Udah gitu, pas taun 2007 masuk ke dalem seri super BWF. Indonesia Open ini sempet diadain di kota-kota Indonesia. Taun 1990 di Samarinda. 1991 di Bandung, 1992 di Semarang, 1994 di Yogyakarta, 1997 di Surakarta, 1999 di Denpasar, 2002 di Surabaya, 2003 di Batam, ama 2021 di Nusa Dua. Nah, diadain di Jakartanya pas taun 1982, 1989, 1993, 1995-1996, 2000--2001, 2004—2019, ama 2022. Dari awal diadain tempat lomba ini, Indonesia yang paling sering menangin. Jadi, negara-negara yang menangin itu, Indonesia 84 kali menang. Abis itu, disusul China 27 kali, Korea Selatan 15 kali, ama Malaysia 11 kali.


Dari sêmuè pêrsoalan antêrtêtanggè, ampir sêbagian gêdé bêrakar dari putusnyè silahturahmi. Silahturahmi adalah konci dari kêharmonisan kêidupan bêtêtanggè. Sêbaèk apè gè indipidu, kalo kagak pêrnèh bêrsilahturahmi dêngan têtanggè, pandangan miring puguh bakal sêlalu têrtuju. Êlu kagak kudu saban ari bêrsilahturahmi dêngan têtanggè. Êlu bisè nyêmpêtin waktu pêranti ngêhadirin undangan rapat RT, miluin kêgiatan kêrjè bakti, saling ngundang amè ngêhadirin undangan hajatan têtanggè, sêrtè nyang lêbih pênting lagi saling nyaba wayah pêrayèan ari rayè. Kêidupan bêtêtanggè nyang harmonis èmang kudu diupayèin, apèlagi bagi masarakat nyang idup di pêrkotèan. Têrkadang kêrèpotan ngêjadi paktor nyang ngêjè jalinan silaturahmi dêngan têtanggè ngêjadi hal nyang sêring kêlupèin.


Asinan betawi ntu gegaresan asli Betawi nyang udeh ade dari dulu. Gegaresan eni dibikin dari macem-macem sayur seger nyang diguyur ama koah asem nyang pedes dikit. Sayurannye direndem dulu make aer garem, kalo kaga aer cuka. Bahan-bahan nyang dipake ade banyak, kaye toge, kol, mie kuning, daon selade, timun, ama tahu kuning.  Buat koahnye, bahan nyang dipake ntu pake aer, gula merah, gula pasir, asem jawa, aer jeruk nipis, ama garem dikit. Biasenye disajiin ama kerupuk kuning ama kacang goreng bagen nambah gurih. Gegaresan nti dulunye campuran dari budaye Betawi ama budaye Cina, istilah kate mah akulturasi. Mengkenye rase nyang dikuarin ntu manis, asem, gurih, ama pedesnye pas.


Semakin dewasa, kite makin paham tuh ama sopan santun ama orang tua. Tapi, anehnya tuh di zaman sekarang kok bocah pada berani-berani banget nye ngelawan ama orang tua. Padahal dari kecil tuh, dari ngaji ampe gede tuh guru-guru selalu wanti-wanti buat hormat ama orang nyang lebih tua. Mangkanye tuh aye bener-bener inget karna tuh kalo kaga takutnye kualat. Sampe saat ini tuh masih aye ikutin tuh kalo ama orang tua ngeri ngomong macem-macem juga. Soalnye pan kalo aye ngelawan sih pasti nyang salah nyang lebih muda. Cuma sekarang kok keadaanye udeh beda, bocah baru kemaren tuh kaga ade sopan-sopannye trus malah ngelawan lagi.


Cirebon kota kecil yang punya daya tariknye sendiri, bawaannye sama ntu kota kangen aje. Kalo lagi berlibur ke ntu kota dijamin kaga bakal berenti ngegares. Beragamnye ganyeman di ntu kota bikin kite dari melek ampe merem lagi kaga bakal bingung buat nyari ganyeman. Ganyeman disono juga ajib ajib dan harganye kaga pake mahal. Kalo lagi nginep di Cirebon, paginye aye pasti sarapan nasi jamblang atau nasi lengko, tapi yang paling aye demen ntu nasi jamblang, harganye murah, ngegaresnye sedep pake daon, dan pilihan lauknye beragam jadi kaga bakal bingung dah yang ada bingungnye karena pengen ngegares semuanye ntu ganyeman. Kalo malemnye biasanye ngegares mie koclok atau sate kalong yang ajib banget.


Kalo aye liat, olahraga panjat tebing si kayanya asik ya. Dalem hati mah pengen, cuma kalo loat ke bawah ntar aye gemeteran trus jatoh begimana. Emang si udeh aman, cuma ya tetep aje buatan manusia apa si nyang kaga mungkin. Pernah tuh akhirnye aye beraniin, cuma bary 2 tingkat aja aye udeh ngelongok bawah mulu, ya mana kuat dilanjut. Gara-gara itu aye ampe sekarang di umur yang udeh seperempat abad kaga pernah nyobain tuh naek gunung. Kalo liat di youtube kan jalanannye tuh kaga rata ya, aye ngeri gelinding doang. Udah gitu aye juga orangnye pan penakut, jadi mana mau tidur di tengah utan kaya gono.


Kalo kite udeh kerja di kantor, kesempatan itu tuh jangan pernah dilewatin gitu aje. Jangan kaget kalo kite bakalan tuh capek banget soalnye kerja tuh butuh kesabara. Di jaman nyang makin susah dapetin kerja jangan bertindak nyang macem-macem lagi soalnya nyari lapangan kerja tuh makin ke sini makin susah. Kalo emang kite udeh bosen kerja trus udeh capek ama lingkungan kerja ada baenya tuh kite nabung dulu buat modal usaha, baru dah kite beraniin diri buat berenti kerja. Banyak sekarang orang nyang nyesel berenti kerja trus pasndie nyari lagi malah kesusahan lagi dapetinnye. Pokoknye kalo sekarang mau keluar kantor di pikirin dulu dah seribu kali, kite harus punya pegangan nyang pasti.


Adenye tugas kerjaan dan tanggung jawab yang serupa, kehidupan elu pas kerja di kantor bakalan statis dan banyak diisi sama rutinitas. Apelagi kalo jarak antara rumah dan kantornye elu jauh, pastinye elu kudu bangun pagi hari abis entu bersiap-siap, selanjutnye naek kereta dan transit-sambung buat sampe ke tempat kerja. Abis entu, elu mulai buka kerjaan dan kudu ngerjain sampe jamnye buat pulang. Soalnye entu, kerja kantoran emang agak penuh akal dan rumit makanye elu kudu pinter buat cari cara dan kesempatan supaye kagak bosen. Nah buat atasin entu, elu bisa bikin hiburan kecil bareng rekan kerjanye elu pas jam istirahat. Yuk cobain!


Gedek juga si kadang rasanye ketika hujan, dan air curahan hujan tersebut menimpa rumah kite, kalau jatuh ke pekarangan kite masih mending walaupun hal ntu juga termasuk perbuatan melanggar hukum, tapinye ntu jatuhnye air hujan kadang membuat rumah kite menjadi basah. Tembok basah, teras basah, jendela basah, coba siape yang kagak jengkel ketika ntu terjadi. Maka ketika kite membuat rumah, pastikan bahwa air curahan hujan dari atap rumah kite ntu jatuh di pekarangan, atau di jalan umum sebagaimane ntu di atur oleh pasal 652 KUH perdata. Karena air curahan hujan yang berasal dari atap rumah kite, dan jatuh di rumah tetangga adalah perbuatan yang kurang beretika dalam hidup bertetangga. Tetangga bakalannye merasa "kedaulatannya" di langgar sehingga hal ntu berpotensi membuat hidup bertetangga menjadi kagak nyaman, bahkan "perang dingin" gara-gara curahan air hujan ntu bisa berakhir dengan perseteruan fisik. Makanye ntu demi kenyamanan dalam hidup bertetangga yok jangan biarkan air curahan hujan dari atap rumah kita jatuh ke pekarangan atau rumah tetangga.


Kalo kite tau dagangan kite lagi rugi mah ya jangan di bawa santai, trus pasrah bae gitu ama keadaan. Kalo kite udeh ngalamin rugi pas dagang kite harus kerja lebih semangat lagi biar kaga nyampe bangkrut. Trus juga kite kaga boleh nyerah ama keadaan, mentang-mentang sepi ya dibiarin aja gitu ampe rame lagi. Kaga ade si emang nyang mustahil tapi kite juga harus usaha. Trus juga jangan kaya bajing loncat nyang ganti-ganti mulu ide usaha karna maunya untung doang. Kalo begitu urusannye mah kaga bakal nenep, abis-abisin modal doang. Kalo usaha udeh mulai drop ya diperjuangin dulu jangan malah ganti usaha laen.


Pas SMP, hubungan elu sama temen-temen elu gimane? Ade yang masih temenan sama elu sampe sekarang? Aye dan beberape temen SMP-nye aye udeh temenan lama bener,hampir 12. Awal ketemu dan temenan pas taon 2011 di SMP. Nah karena pas SMP aye di pesantren dan tinggal di asrama, bisa dikate aye bareng mereka bener-bener 24/7. Mulai dari kelas 7 SMP sampe kelas 9 SMP, selama 3 taon di SMP kite lakuin banyak hal bareng, ya entu; tidur bareng, abis entu ngaji bareng, antre makan bareng, makan bareng, ke sekolah bareng, istirahat bareng, salat bareng-bareng, jajan pun bareng, ngelanggar peraturan bareng, dan laennye. Terus pas udeh lulus SMP, kite barengan lagi di SMA, di pesantren yang sama, terus tinggal seasrama lagi. Sampe kite lulus SMA, lulus kuliah, dan bahkan sampe detik ini, kite masih bareng. Hubungan aye dan temen-temen aye yang udeh sejak SMP bisa dikate awet.


Bisè dibilang kalo saban orang punyè garis takdir amè jalan idup nyang bêrbèda-bèda. Tanpè sadar êlu mungkin jadi sêring ngêbandingin diri dèwèk amè orang laèn. Ngêbanding-bandingin ntulah nyang bakal ngêjè rasè iri amè dengki atas kêbahagièan atau kêsuksèsan orang laèn. Carè buat ngilangin rasè iri amè dêngki nyang pêrtamè adalah dêngan nyari tau pênyêbab rasè ntu. Dêngan tau pênyêbabnyè, êlu jugè bakal tau carè nyang pas buat ngindarinnyè. Kêduè, bêrênti ngêbandingin diri dèwèk amè orang laèn. Kêtigè, kênalin amè têmuin kêlêbihan diri. Dêngan carè êni, êlu bakal lêbih bisè ngênal diri lêbih dalêm amè pokus padè kêlêbihan-kêlêbihan nyang êlu punyè.


Jembatan Girpasang yang ade di Kecamatan Kemalang, Kabupaten Klaten, Jawa tengah, nyang ude diresmiin pade bulan Januari ame Ketua DPR RI, Puan Maharani. Kenyataannye ade sejarah dibalik pembangunan jembatan nyang lokasinye di lereng Gunung Merapi eni. Sebelom ade jembatan eni, ade Desa bernama Girpasang nyang kagak bise diakses soalnye letaknye dikelilingin ame dua lembah nyang warga sono sebut Jurang Pakis. Buat ke lokasi eni kudu muter balik nyang kalo diitung lebih dari 3 kilometer buat bise sampe ke desa eni. Dimarih, kite bise nikmatin pemandangan alam lereng Merapi nyang masi bersih terusan punye udara nyang adem ke badan kite. Kagak lupa, ade arena nyang bikin jantung empot-empotan namenye gondola nyang bise nganterin kite ke desa seberang, ntu Desa Girpasang. Ade juge cafe nyang nyuguhin lelebokan ame kopi lezat.


Orang yang lagi jalanin biasanye mesti jaga pola makan, nah yang lebih penting tuh gaboleh nyemil kebanyakan. Meski begitu, bukan kaga boleh kit nyemil, nyemil sah-sah aje kalo cemilan yang kita makan tuh kalorinye rendah. Sekarang cemilan buat orang diet tuh udah beragam, mereknye pun udah banyak tuh berkeliaran. Cemilan nyang biasa aye beli buat program diet aye tuh cemilan yang dikeluarin ame lemonilo. Lemonilo nyatanye ngeluarin banyak jenis cemilan, yang manis ade trus yang asin juga ade. Aye udah nyobain tuh semua jenisnye, kaga cuma sehat tapi rasanye juga enak. Sekarang udah mesti nyetok dah tuh cemilan, karna aye udah dokoh banget ampe kaga mau bagi-bagi.


Tapi kalau sampai ikut klub sih tidak, karena saya tidak sehebat itu, tapi kebetulan saya kenal teman SD saya yang saat ini bermain untuk salah satu klub di Liga 3 Indonesia. Saya sendiri hanya sekedar bermain bersama teman - teman SD sampai SMA saja, pastinya sering main futsal dibandingkan sepakbola dikarenakan biaya sewa lapangan sepakbola cukup tinggi dan kurang puas karena banyak teman saya yang tidak kuat main seluas itu. Tapi saya pernah main di lapangan rumput asli khusus sepakbola, walaupun ya main biasa dan bukan serius, itu saja capeknya bukan main. Kalau futsal sih enak, biasanya ajak 15–30 orang dan bergantian selama 2 hingga 3 jam durasi sewa lapangan. Saya cenderung bermain sebagai bek atau sesekali kiper, kenapa? Karena kalau main di depan cenderung melawak hingga tidak bisa gesit. Jadi kiper sebenarnya lawak juga sih, kebanyakan malah menyelamatkan bola pakai kaki dan bukan tangan. Tapi cukup menyenangkan pastinya, walaupun beberapa kali saya pernah ribut atau bertengkar dengan teman hanya karena permainannya kasar atau memang sikap teman saya sedang jelak pada saat itu.


Ampir sêmuè rumèh punyè kompor buat masak, tapi masing adè jugè bêbêrapè rumèh nyang lêbih milih masak makè tungku, têrutamè di daèrah pêdèsaan. Sêbagè pêrabotan masak tradisional, tungku êni biasènyè dikêjè dari tanèh liat. Mêski pênggunèannyè rèpot dan bêrisiko ngotorin ubin dapur amè pêrabotan masak laènnyè, masak makè tunggu bisè lêbih hèmat pêngêluaran bêlanjè, apèlagi kalo kudu masak dalêm jumlèh gêdé. Sêlaèn ntu, pênggunèan tungku jugè lêbih ramah lingkungan amè lêbih aman dari lêdakan. Masak makè tungku dêngan kayu bakar sêbagè alat pêmbakarnyè bakal ngasilin rasè masakan nyang sêdêp. Hal êni karna adè aromè khas nyang ditimbulin dari prosès pêmbakaran kayu.


Kampung adat Baduy menjadi daerah yang masih memegang teguh prinsip leluhur hingga saat ini. Untuk ntu, masyarakat dan para wisatawan diminta mematuhi peraturannye adat yang masih berlaku. Informasi ntu disampaikannye oleh salah satu tokoh adat Baduy Dalam, Ayah Mursyid. Dirinya mengimbau kepada siape pun yang akan datang ke tanah ulayat masyarakat adat agar kagak melakukan perusakan terhadap alam. Kami berharap pengunjung wisatawan dapat mematuhi peraturan yang ditetapkannye tokoh adat Baduy, dan jangan melakukan pelanggaran, Para tetua adat di tanah ulayat Baduy telah menyepakatinye sejumlah larangan yang wajib dipenuhi oleh mereka yang berkunjung. Hal ntu demi terjaganye kelestarian alam, dan menghindari terjadinye bencana. Beberapa yang harus dipenuhi, ya ntu kagak membuang sampah sembarangan, tidak menebang pohon, kagak melakukan perusakannye alam dan juga dilarang berenang di Sungai Cibanten.


Televisi ntu benda merupakan salah satu media publik yang memiliki tiga fungsi sebagai alat komunikasi massa. Fungsi ntu tersebut adalah fungsi informasi, Fungsi Pendidikan dan Fungsi Hiburan. Pada konteks kesehatan, pemilihan televisi sebagai media massa dilakukan dengan pertimbangan dua fungsi yang pertama ya ntu, informasi dan pendidikan. Televisi dipilih karena dapat menyebarkannye seabrek informasi secara tepat, massif, dan menjangkau masyarakat sampai ke pelosok. Ini disebabkannye televisi memiliki unsur immediacy dan realism. Immediacy, mencakup pengertian langsung dan dekat. Peristiwa yang disiarkannye oleh stasiun televisi dapat dilihat, dan didengar olah para pemirsa pada saat peristiwa ntu berlangsung. Penyiar yang sedang membaca berita, pemuka masyarakat yang sedang membaca pidato, atau petinju yang sedang melancarkan pukulannye, tampak dan terdengar  oleh  pemirsa,  seolah-olah mereka berada ditempat peristiwa itu terjadi, meskipun mereka berada dirumah masing-masing jauh dari tempat kejadian, tapi mereka dapat menyaksikan pertandingan dengan jelas dari jarak yang amat dekat. Realism berarti bahwa stasiun televisi menyiarkan informasinye ntu secara audio dan visual dengan perantara mikrofon dan kamera apa adanye sesuai dengan kenyataan ketika suatu acara ditayangakan secara langsung (Live).


Dari kecil entu, aye demen bener minum susu. Aye demen susu rasa cokelat, stroberi, dan laennye. Tapi kagak semua rasa susu sih yang aye doyan. Aye benci bener sama susu rasa vanilla atau full cream dan susu rasa taro. Ade juga beberape susu rasa pisang yang aye benci bener. Jadinye di satu sisi, susu entu minuman yang aye suka bener dari kecil, mulai dari rasa cokelat, stroberi, blueberry, moka, karamel, hazelnut, kacang mede, dan beberape susu rasa pisang. Tapi di sisi laen, susu juga jadi minuman yang aye benci, misalnye entu susu rasa vanilla atau full cream, rasa taro, dan beberape susu rasa pisang. Soalnye beberape merek susu rasa pisang entu enak dan nyegerin bener, tapi ade juga beberape yang aneh.


Sêiring bêtambèhnyè usiè, kagak jarang êlu kêilangan kêbêrsamèan amè ngêrinduin masa-masa ngêriung dêngan têmên-têmên nyang udèh jarang kêtêmu. Kêhubung kêmbali dêngan têmên lamè, saling nanyèin kabar, amè bêtukêr ceritê bisè ningkatin suasanè ati. Ditambèh lagi, ngubungin têmên lamè jugè bisè ngasih rasè bahagiè nyang signipikan. Êni amat baèk pêranti kêsèhatan mèntal êlu. Pênêlitian dalêm American Psychological Association nyatèin bahwa ngêjangkau têmên lamè amè nanyèin kabar atau hal-hal nyang têrjadi dalêm idupnyè amat baèk pêranti kêsèhatan mèntal. Mênurut pênêlitian laènnyè, ngubungin têmên lamè, bahkan liwat gawai sêkali gè bisè nurunin tingkat kêsêpian amè dèprèsi. Jadi, cobèlah ngêjè panggilan kagak kêdugè atau pêsên pribadi di mèdia sosial buat ngubungin têmên lamè êlu kêmbali.


Taman Bunga Nusantara adalah sêbuah têmpat wisatè di Cianjur bêrisi kolèksi tanêman kêmbang nyang unik dari sêluruh duniè. Taman êni punyè lêga 35 hèktar. Dêngan taman sêlêga ntu, puguh pêngunjung bisè nyusurin sêmuè têmpat dêngan jalan kaki. Kagak usèh kuwatir, pihak Taman Bunga Nusantara nyêdièin pasilitas transportasi buat ngêgampangin pêngunjung ngidêrin sêmuè têmpat. Adè due jênis transportasi, yakni dotto trains amè wira wiri. Dotto trains bêrkapasitas 50 orang. Kêndarèan dêngan hargè Rp50.000,00 pêr orang êni tibang bêropêrasi saban Sabtu, Minggu, amè pêrè nasional. Sêlanjutnyè wira wiri. Kêndarèan têbuka dêngan kapasitas 14 orang êni bisè dinaèkin dêngan bayar Rp5.000,00 pêr orang. Di dalêm dotto trans atau wira wiri, êlu bisè ngêdêngêrin inpormasi têntang Taman Bunga Nusantara.


Waktu masi kecil, Doel inget bangat pernah ngikut babeh-babeh nobar (nonton bareng) piala dunia di pos ronda. Seru bangat denger babeh-babeh gegerawakan kalo gol, gagal gol, ngoper kagak bener, ngumpan jaoh, pinalti, bah banyak, dah. Doel juge inget, waktu negara Argentina maen, ade pemaen nyang badannye kecil bangat, tapi larinye lincah bener. Salip sonoh sinih. Walopun kagak ngegolin, tapi gocekannye bukan maen. Doel kecil naksir bangat! Waktu ntu badan die juge masi kecil, begitu ngeliat pemaen kecil tapi keren ntu, die langsung optimis. Aye juge bisa jadi pemaen bola di piala dunia! batin Doel waktu ntu, pede. Die nyari tau soal si pemaen kecil enih. Oh, ternyate namanye Lionel Messi. Udeh dikenal di mane-mane, keren. Doel naksir ame Messi, Doel pengen jadi kek Messi. Walopun ampe gede ternyate kagak adenye hilal bakat maen bola dari diri Doel, tapi die tetep demen ame Messi, apelagi pas maen di Piala Dunia terakhir enih. Kerennye kagak luntur-luntur, batin Doel, bahkan ampe menang Piala Dunia karang, mah!


Tiap orang, kayaknye punya cara masing-masing yang beda dari orang laen buat ilangin stresnya kagak sih? Misalnye kalo aye entu cara ilangin stresnye adalah nonton dan fangirling. Nah kalo empok aye cara ilangin stresnye entu ningkring-ningkring liat pemandangan alam, nginep di vila atau di hotel, ningkring dan belanja ke mall, ngongko di kafe, dan juga pastinye belanja online. Kalo aye sih hemat bener kan cara ilangin stresnye? Nah tapi entu semua cara ngilangin stres tetep sesuain aje sama cocoknye elu yang mane dan kadar kemampuannye elu yang mane, mulai dari waktu ataupun uang yang elu punya cocoknye buat make cara ilangin stres yang mane.


Awal mula aye megang hape tuh dulu kaga mudah, aye mesti minta dulu tuh mohon-mohon baru dikasih. Udah gitu aye juga dikasihnye hape nyang udeh bekas. Makin gede juga begitu, kalo mau ganti hape kudu nunggu hape yang lama rusak dulu. Trus juga kalo mau beli hp nyang mahal aye tuh mesti rangking atau seenganyr dapet nilai bagus. Terakhir aye dibeliin hp ama orang tua tuh pas kuliah, itu juga karna aye masuk universitas faporit. Itu juga dipake bertaun-taun dan untungnye juga tuh hape kuat. Abis itu aye udeh kaga dibeliin lagi, udeh disuruh beli sendiri pakr duit nyang kite punya.


Waduk Jatiluhur bêrpungsi sêbagè pêmbangkit listrik tênagè aèr dêngan sistêm limpasan têrgêdé di duniè. Sêlaèn pungsi utamènyè sêbagè pêmbangkit listrik, Waduk Jatiluhur padè akhir pêkan ampir sêlalu ramè disaba pêlancong. Rasènyè kurang rêsêp kalo kê Waduk Jatiluhur tibang duduk-duduk ajè di pinggirannyè. Banyak nyang bisè êlu lakuin wayah maèn kê sono. Pihak pêngêlolè waduk udèh nyêdièin pêrahu montor. Pêrahu-pêrahu ntu sêbênêrnyè punyè nêlayan. Sêlaèn nyari ikan di waduk, mêrèka jugè siap ngantêrin pêlancong kêliling waduk naèk pêrahunyè. Dari pêrahu, êlu bisè nikmatin kêindèhan waduk dari sisi nyang bêrbèda. Êlu jugè bisè sêmbari ngabadiin momèn dari atas pêrahu. Biayè naèk pêrahu sêbêlon pandêmi adalah Rp15.000,00 pêr orang. Atu pêrahunyè bisè muat duè bêlas orang. Rêsêp, pan?


World Grand Prix MotoGP mêrupakan ajang balap montor paling populèr di duniè. Tapi, ajang balap êni punyè risiko nyang cukup tinggi amè têrjadinyè kêcêlakèan. Banyaknyè kêcêlakèan nyang têrjadi sêlamè ajang Grand Prix di sirkuit Mandalika gè milu ngêjadi pêratian duniè. Sêbagian gêdé kêcêlakèan nyang têrjadi di ajang balap montor adalah karna paktor slip antarè ban amè aspal. Ban nyang digunèin padè ajang balap MotoGP mêrupakan jênis ban prototipê nyang dikêjè khusus amè suatu pabrikan pêranti ajang ntu. Johann Jarco mêrupakan pêmbalap nyang sêring ngalamin kêcêlakèan. Jarco bêpêndapêt bahwa konstruksi amè karaktêr pêngêndalian dari kêduè jênis ban padè MotoGP amè Superbike amat bèda. Mênurutnyè, ban nyang digunaèin padè MotoGP lêbih susèh dikêndaliin sêhinggè kêcêlakèan sêring têrjadi.


Sêbêlon ngêjadi alat olahraga, treadmill mulènyè dimanpaatin pêranti alêsan mèdis. Padè 1952 treadmill mèdis modèrn pêrtamè diciptèin amè sêorang ahli jantung dari University of Washington, Dr. Robert Bruce. Diè amè rêkannyè, Wayne Quinton, nyiptèin treadmill listrik pêrtamè nyang digunèin pêranti ngêdiagnosis kondisi paru-paru atau jantung. Dari pênêlitiannyè êni, Dr. Robêrt Bruce akhirnyè ngêmbangin Bruce Protocol, yakni tès diagnostik nyang digunèin dalêm èpaluasi pungsi jantung nyang masing digunèin ampè karang. Ntulah sêbabnyè Dr. Robert Bruce dikênal sêbagè The Father of Exercise Cardiology. Sêtêlèh pênêlitian treadmill têntang kêsèhatan, Bill Staub amè Dr. Kenneth Cooper ngênalin treadmill sêbagè alat pêranti latian atau olahragè.


Kalo sebelomnya olahraga yang ngebutuhin alat, kali ini ada olahraga yang kagak usah pake alat, bahkan pemaennya sering kagak pake pelindung. Makanya, olahraga ini sering bikin luka-luka. Nama olahraganya itu parkour. Olahraga ini kudu latian sering-sering. Paling banter kagak cuman sekali-kali aja, soalnya kudu rajin nyoba. Orang yang udah jago olahraga parkour ini sering banget kena luka-lukanya ampe lebih parah, malahan makin jago makin banyak resikonya. Buat awal-awal, bisa lari-lari, jumpalitan, loncat-loncat di tempat yang masih pendek, ama manjat gedong yang belom tapi tinggi juga. Kalo udah mangkin jago, biasanya loncat dari satu gedong ke gedong laen yang tinggi. Makanya, lukanya bisa parah banget, dari yang cuman baret-baret, keseleo, patah tulang ampe ada yang meninggal.


Ngleyom buah saban hari, bisa bikin badan sehat buger. Penelitian nyang dipublikasiin the American Institute for Cancer Research paranin kalo buah-buahan ntu bejibun pisan mangpaatnye, contoh ada antioksidan, kayak vitamin A, C ama E, karotenoid, dan mineral selenium. Antioksidan ntu ngebantu ngurangin resiko penyakit kanker ama jantung. Antioksidan juga bise ngademin molekul radikal bebas nyang sering nimbulin masalah di dalem badan kite. Lebih jauh lagi, penelitian dari Inggris nyebutin kalo buah-buahan seger ntu kunci panjang umur. Penelitian nyang dilakuin selama 17 taon ntu berhasil ngumpulin data nyang nyebutin kalo ngleyom buah dilakuin saban hari ongkoh-ongkoh bakal ngurangin resiko terkena serangan jantung sebesar 34%. Nglenyom bebuahan  ngurangin resiko stroke sebesar 32% ama nurunin resiko modar gara-gara penyakit laennye. Terus ahirnye ketauan juga kalo lanang nyang nglenyom macem-macem bebuahan seger saban hari, kayak apel, pir, jeruk ama pisang, resiko modar lantaran penyakit kanker bakal berkurang 70%.


Pas ada covid tuh naek kendaraan umum tuh jadi lebih ketat banget. Kalo kite mao naek kendaraan umum harus udeh divaksin supaya lebih aman. Jadi sebelom masuk nanti ada pemerikasaan dulu tuh baru boleh naek kendaraan umum. Kalo belom vaksin mah kaga bakal diijinin buat naek karna masih beresiko nularin covid19. Trus juga pas naek angkutan umum kite wajib pake masker trus kaga boleh ngomong ama orang laen. Apalagi makan ama minum udeh dilarang tuh sebelom ada covid19. Buat naek aja harus berjarak kaga boleh dempet-dempetan karna takut ketularan kalo orang teryata kena covid tapi kaga keliatan kudu jaga jarak banget dah.


Barbel bermanfaat untuk meningkatkan kesehatan jantung, membakar kalori, membangun otot atau meningkatkan daya tahan otot. Tentu aje ntu tergantung pade bobot barbel, rutinitas, jumlah pengulangan dan kecepatan saat kamu menggunakannye. Barbel memiliki bobot kecil, dan bebentuk seperti huruf I Romawi. Kite bisa aje membeli barbel dengan berat yang berbeda mulai dari yang ringan berbobot 2KG, untuk digunakannye selama olahraga aerobik atau saat menggunakan treadmill maupun sepeda statis. Barbel berbobot lebih berat memungkinkan kamu membentuk otot tubuh. Berikut manfaat yang bisa kamu peroleh dari olahraga menggunakan barbel. Kite bisa memperkuat otot menggunakan barbel berbobot lebih berat untuk meningkatkan masa otot dan membantu membakar lebih banyak kalori. Center for Disease Control merekomendasikan kombinasi latihan ketahanan dengan latihan kardio untuk membentuk tubuh dengan barbel atau sekedar memperkuat otot.


Jum’at dan Sabtu entu jadwalnye aye dan enyak nonton bareng. Nah biasanye kite nonton dari laptopnye aye. Kite berdua duduk bersebelahan di sofat dan ngehadep ke laptop kite yang ada di atas meja. Biasanye kalo pas aye lagi nyiapin tontonannye, enyak aye bakalan liat-liat ponselnye. Terus pas tontonan kite dimulai, kite berdua pun sama-sama fokus ngeliat ke arah entu tontonan. Tentu aje kite nonton sambil ngegares cemilan dan ade minuman manis juge hehe. Jadinye pas nonton, kadang-kadang kite minum, atau ngegaresin cemilan. Terusnye selama nonton kite juga bakalan ngomen dan nebak-nebak terkait cerita entu film. Pokoknye kite nonton kagak bisa diem deh. Entah ngomen, nebak, minum, ataupun ngegares.


Kalo dari khotbah agama yang terakhir didenger, umat Islam entu kalo mau tobag cukup kudu berhenti lakuin segala hal yang berdosa, berhenti lakuin maksiat, nyesel udeh lakuin entu semua, dan bertekad serta bersungguh-sungguh buat kagak lakuin entu semua lagi. Nah kalo entu maksiat yang udeh die lakuin ada kaitannye sama hak orang laen maka entu orang kudu laksanain atau tunain dan kembaliin hak yang udeh die ambil entu. Orang Islam yang udeh lakuin syarat dan ketentuan tobat yang udeh Allah jelasin dan udeh Allah permudah entu maka insyaAllah Allah bakalan terima tobatnye dan bahkan Allah bakalan kasih bonus, ya entu janji masuk surga buat orang yang udeh bener-bener laksanain tobatnye.


Tipe orang nyang kerjanye di kantor, pecaye ato kagak, bise bangat dibedain ame orang nyang kagak kerje di kantor. Mungkin gegara lingkungan nyang ngebentuk beda kali, ye, jadinye nyang di kantor, mah, samenye ame nyang di kantor, nyang kagak ngantor, ye, samenye ame sesame kagak ngantor juge. Orang kantoran biasenye tipenye agak antisosial, soalnye punye prinsip kalo kantor enih cuman tempat kerje, bukan buat besosialisasi, ato bahkan ampe bikin hubungan temen. Cuman, ade juge nyang tipenye humoris, biar kalo di kantor kagak sepi-sepi amat, jadi die nyang mancing ngakak anak-anak kantor make lawakannye. Terus, kagak jarang juge nyang tipenye pemales. Gegara enih, makanye ampe keluar istilah kantor toxic, soalnye orang kek ginih biasanye kerjanye kagak bener, ade bae sala nyang diulang-ulang, kagak bise nyampe target terus-terusan, terus demen ngobrol kagak penting pas jam kerja. Terakhiran, ade juge nyang tipenye overcommited worker ato kebalikan dari si pemales; demen bangat kerje! Kerjaan ape aje die okein. Kadang ngebantu, tapi kagak jarang suke makan temen ndiri!


Menurut elu, profesi yang berkaitan sama masakan ape aje? Koki? Pemilik restoran atau toko kue? Kedua entu emang termasuk profesi yang berkaitan sama masakan. Tapi selan dua entu, ade banyak lagi profesi yang berkaitan sama masakan. Elu udeh pernah denger profesi penguji badogan? Nah, entu termasuk profesi yang berkaitan sama badogan. Orang yang profesinye entu, kudu tau bener bahan dasar-dasar badogan dan bentuk-bentuk badogan, serta tau gimane bikin biar ade bermacem-macem. Selaen entu, ade juga nih food stylist alias penata saji. Orang yang profesinye entu, kudu bisa nata badogan secara bagus. Terus ade juga ilmuwan badogan, yang tugasnye neliti kandungan zat kimia yang ada di badogan. Abis entu ade yang namanye pencipta rasa, tugasnye entu bikin bumbu-bumbu buat aneka produk. Nah entu die contoh-contoh profesi yang berkaitan sama masakan selaen koki dan pemilik restoran.


Dulu tuh aye demen banget ama olahraga, saking demennye kalo aye bosen pasti mending olahraga. Karna udeb kebiasa, jadi tuh kalo kaga olahraga badan kaga enak rasanye. Aye pan hobi banget tuh ama olahraga futsal tapi teryata kalo mao jago bukan cuma maen futsal mulu. Teryata kondisi nafas kite juga harus teratur supaya kuat ngejar lawan. Mangkanye jogging tuh perlu, soalnye kalo masalah napas aye akuin aye tuh lemah banget dah. Baru berapa menit maen udeh ngos-ngosan pasti. Teryata latihan fisik juga perlu, olahraganye mah gampang, kite jongging aja yang sering, supaya makin lama tuh kite makin kuat buat atur napas.


Ade perkembangan nyang bise kite liat dalem dunia pendidikan Islam (pesantren) dalem dua dekade terakhir. Pertama, nyang mulai tumbuh ame berkembangnye ntu tradisi “kajian” atawa  “pengkajian” dalem bentuk halqah atawa seminar. Biasanye diadain dalem rangkaian acara hari besar keagamaan, ntu salah satunye haul, atawa Mauludan. Materi nyang dibahas dalamnye halqah lebih persoalan nyang dialamin sehari-hari, pembahasannye juge lebih “akademis” ame  multi-disipliner. Pembahasan laen nyang bagus buat diacungin jempol dari dunia pendidikan Islam ntu ade gerakan literasi di lingkungan pesantren sekarangan eni. Sebenernye tradisi eni, kebahasaan atawa baca-tulis eni kagak bise dipisahin ame dunia pesantren. Tapinye sebagain kesadaran nyang anyar buat ngembangin keilmuan ame potensi pelajar (santri) belom berlangsung sepegimane mestinye.


Ape aje barang elektronik yang elu tau? Tau setrika uap kagak? Atau elu mau beli? Udeh tau ape aje tentang entu barang elektronik? Setrika uap entu alat setrika yang katenye panasnye entu berasal dari uap air jadinye bisa ngalusin pakean yang berkerut secara lebih cepet dan gampang. Pemakeannye entu praktis benrr. Elu cuma perlu nyalain setrika uap, abis entu gantungin pakean pade gantungan yang ade. Selanjutnye abis uap kebentuk, gerakin lobang pipa ke atas dan ke bawah sampe pakeann halus dan rapi. Pake entu setrika uap, elu bisa ngirit waktu setrika bahkan sampe 50%. Nah menarik dan simple bener kan?